Yameyame ni Bukawaqa e Jerusalemi (Cakacaka 2) | iTalanoa Vakaivolatabu\nO IRA kece oqo era imuri i Jisu. Era muria na veika e kaya mera wawa tiko e Jerusalemi. Nira se wawa tiko ga, sa curuma na vale taucoko e dua na rorogo levu e vaka na liwa ni cagi kaukaua. Sa qai laurai mai na yameyame ni bukawaqa ena dela ni uludra yadua na tisaipeli. O raica rawa na yameyame ni buka? Na cava na kena ibalebale?\nOqo e dua na cakacaka veivakurabuitaki! Sa tiko tale mai lomalagi o Jisu vata kei Tamana, qai sovaraka mai na yalo tabu vei ira na nona imuri. Era vosataka kina na veimataqali vosa.\nE levu e Jerusalemi era rogoca na rorogo e vaka na cagi kaukaua, ra qai lako yani mera lai vaqaqa. E so vei ira oqo era lako mai na so tale na matanitu mera mai tiko ena kana magiti ni Penitiko. Era rogoca e dua na ka veivakurabuitaki na vulagi! Era vosataka tiko na tisaipeli ena nodra vosa na veika totoka sa vakayacora na Kalou.\nEra kaya: ‘Era kai Kalili kece qo. Ia e rawa vakacava mera vosataka na vosa ni veivanua keimami dui lako mai kina?’\nSa qai vakamacala vei ira o Pita. E vosa vakadomoilevu qai vakamacalataka na mate i Jisu kei na nona vakaturi tale mai na mate vei Jiova. E kuria o Pita: ‘Sa tiko mai lomalagi o Jisu ena liga imatau ni Kalou, qai sovaraka mai na yalo tabu. Oqori na vuna dou raica tiko kina qai rogoca tale ga na ka veivakurabuitaki oqo.’\nEra rarawataka na veika a yaco vei Jisu e levu na tamata ni sa vakamacala oti vei ira o Pita. Era taroga: ‘Na cava me keimami cakava?’ E qai kaya vei ira o Pita: ‘Dou veisautaka na nomudou bula, dou qai papitaiso.’ Ena siga tiko ga oya, era papitaiso kina e rauta ni lewe 3,000 ra qai muri Jisu.\niMeli iMeli Wawaraki Tiko e Jerusalemi


Vakasavasavataka Tale o Jisu na Valenisoro | Bula i Jisu\nMACIU 21:12, 13, 18, 19 MARIKA 11:12-18 LUKE 19:45-48 JONI 12:20-27\nCUDRUVA O JISU E DUA NA VUNILOLO QAI VAKASAVASAVATAKA NA VALENISORO\nENA MATE O JISU ME RAWA NIRA BULA E LEVU\nE bogi tolu nodratou tiko voli e Pecani o Jisu kei ratou na tisaipeli ena nodratou ilakolako mai Jeriko. Ia ena matakacaca ni Moniti, ika10 ni Naisani ratou gole sara i Jerusalemi. Sa via kana o Jisu qai raica e dua na vunilolo. Ia vakacava e vua tu?\nRatou donuya tu qo na icavacava ni vula o Maji, ena qai vua na vunilolo ena June. Sa tu na drauna ni kadre totolo, e nanuma kina o Jisu ni na vua totolo tale ga. Ia e sega na vuana. E veivakacalai na drau ni vunilolo, mani tukuna o Jisu: “Me kua tale ni dua e kana lolo vei iko me tawamudu.” (Marika 11:14) E malai sara na vunilolo, e qai kilai ena siga tarava na kena ibalebale.\nNi ratou yaco e Jerusalemi o Jisu kei ratou nona tisaipeli, e lako sara o Jisu ina valenisoro a sikova ena yakavi nanoa. E sega ni veisiko ga, e cakava sara ga e dua na ka e tautauvata kei na ka e cakava ena tolu na yabaki sa oti ena Lakosivia ni 30 G.V. (Joni 2:14-16) E vakasavi ira na “veivoli tiko e loma” ni valenisoro qai vukica “nodra teveli na veisau ilavo kei na nodra idabedabe na volitaki ruve.” (Marika 11:15) E sega ni vakatara mada ga me dua e cola iyaya takoso e loma ni valenisoro me gole ina dua tale na yasa ni korolevu.\nNa cava e vakasavi ira kina o Jisu na dauveisau ilavo kei ira na volitaki manumanu ena valenisoro? E kaya: “Vakacava e sega ni volai, ‘Ena vakatokai na noqu vale me nodra vale ni masu na veimatanitu’? Ia dou sa vukica me nodra qara na daubutako.” (Marika 11:17) E vakatokai ira mera daubutako nira lavaka vakasivia na isau ni manumanu e voli me isoro. E okata ya o Jisu me veivakaisini se butako.\nNira rogoca na iliuliu ni bete, na vunivola, kei na turaga na ka e cakava o Jisu, era saga tale mera vakamatei koya. Ia era sega ni kila mera cakava vakacava qori, nira tabili tiko ga yani na lewenivanua mera rogoci koya.\nEra lako yani ina Lakosivia na Jiu kei ira era tavuki ina lotu vakaJiu. Era maliwai ira tale ga qori na kai Kirisi era lako yani ena soqo mera lai sokalou. De dua era doudou ni golevi Filipi na ilala qori nira rogoca na yacana vaKirisi, era kerea sara vua mera raici Jisu. E lomatarotarotaka o Filipi nodra kerekere, mani lai veivosakitaka kei Adriu. Oti rau gole sara ina valenisoro me rau lai tukuna vei Jisu.\nE kila o Jisu ni sa vo ga e vica na siga me vakamatei, e sega kina ni gauna vinaka me sauma nodra vakatataro na lewenivanua se me vaqara rogo. E mani cavuta vei rau na tisaipeli e dua na vosa vakatautauvata: “Sa yaco mai na gauna me vakalagilagi kina na Luve ni tamata. Au tukuna vakadodonu vei kemudrau, ke lutu ina qele e dua na vua ni witi qai sega ni mate, ena dua tiko ga na vua ni witi, ia ke mate ena qai vua vakalevu.”—Joni 12:23, 24.\nEna rairai sega ni yaga e dua na vua ni witi. Ia ke lutu ina qele qai “mate,” e rawa ni kadre tale me sorenitei, toso na gauna sa na vua vakalevu. Ena vakasama vata qori, e uasivi o Jisu. Ia nona yalodina vua na Kalou me yacova na mate era na bula tawamudu kina o ira era dau vakuai ira tale ga. E kaya kina o Jisu: “O koya e lomana nona bula ena vakayalia, ia o koya e cata nona bula ena vuravura qo ena maroroya me rawata kina na bula tawamudu.”—Joni 12:25.\nE sega ni nanumi koya ga o Jisu, ni vakamacalataka: “Ke dua e via qarava na veika e baleti au, me muri au, na vanua au tiko kina ena tiko tale ga kina na noqu dauveiqaravi. O koya e qaravi au, ena rokovi koya o Tamaqu.” (Joni 12:26) Dua dina na icovi totoka qori! O ira e rokova o Jiova era na tomani Karisito ena Matanitu ni Kalou.\nNi vakasamataka na rarawa levu ena sotava kei na nona mate, e tukuna kina o Jisu: “Au sa rarawa sara ga, na cava meu kaya? Tamaqu, ni vakabulai au ena gauna qo.” Ia e sega ni vakalecalecava o Jisu na bibi ni kena vakacavari na loma i Tamana. E tukuna: “Ia qo na vuna au lako mai kina ena gauna qo.” (Joni 12:27) E tokona o Jisu na inaki kece ni Kalou, okati e keri nona mate vakaisoro.\nNa cava e namaka kina o Jisu me vua na vunilolo ni se bera na kena gauna?\nNa cava e veiganiti kina nona vakatokai ira na volivolitaki ena valenisoro o Jisu mera “daubutako”?\nNa sala cava e vaka kina na vua ni witi o Jisu? Cava nona rai me baleta na nona vakararawataki kei na nona mate?\niMeli iMeli Vakasavasavataki Tale na Valenisoro\njy wase 103 t. 240-241


Na Kedra I Wiliwili, chapter 1 of the Fijian Bible - with audio narration\nSa qai vosa o Jiova vei Mosese ena Vanua Liwa e Saineai, ena loma ni vale ni veitavaki, e na i matai ni siga ni karua ni vula, e na i karua ni yabaki ni oti na i lakolako mai Ijipita, ka tukuna:\n2 "Mo cakava e dua na wili lewenivanua vei ira na Isireli ena veivuvale yadudua, mai na vuvale i tamadra, me vaka na i wiliwili ni vei yaca, kei ira yadudua na tagane,\n3 "Mai vei ira na yabaki ruasagavulu ka lako cakeâ€”o ira kece era rawa ni lako ki na i valu e Isireli. O iko vata kei Eroni mo drau na wiliki ira mai na loma ni mataivalu era lewena.\n4 "O iko kei na dua na turaga mai na veiyavusa yadua, o ira oqo era i liuliu ena loma ni vale ni nodra qase.\n5 "Oqo na yacadra na turaga e ra na tucake vata kei iko. Mai na yavusa 'o Rupeni, o Eliesa na luvei Setiuri;\n6 "Mai vei Simione, o Selunieli na luvei Surisatai;\n7 "Mai vei Juta, o Nasoni na luvei Amenatave;\n8 "Mai vei Isakari, o Necaneli na luvei Sua;\n9 "Mai vei Sevuloni, o Eliave na luvei Eloni;\n10 "Mai vei ira na luvei Joseva; mai vei Ifereimi o Ilisama na luvei Amiuta; mai vei Manasa, o Kamelieli na luvei Vatasari;\n11 "Mai vei Penijamini, o Avitani na luvei Kitione;\n12 "Mai vei Tani, o Aiesa na luvei Amisatai;\n13 "Mai vei Asa, o Pajieli na luvei Okarani;\n14 "Mai vei Kata o Iliasafi na luvei Tineli;\n15 "Mai vei Navitalai, o Aira na luvei Anani."\n16 O ira oqo era sa digitaki mai na loma ni soqosoqo, era i liuliu ena yavusa i tamadra, ka ra veiliutaki talega ena i wasewase lelevu e Isireli.\n17 Ia, o Mosese kei Eroni, e rau sa qai tauri ira na turaga oqo o ira sa kacivaki oti na yacadra,\n18 Ka vakasoqoni ira vata nai soqosoqo kece e na matai ni siga ni karua ni vula; ka tekivu me vakacavuti ira na tubudra mai liu ena yaca ni nodra vuvale, ena loma ni vale i tamadra me vaka na i wiliwili ni yaca kece, o ira sa sivia na yabaki ruasagavulu, ka me ra wiliki yadudua sara ga.\n19 Me vaka sa vakarota o Jiova vei Mosese, e sa mani wiliki ira o koya e na loma ni vanua liwa lala e Saineai.\n20 O ira na luvei Rupeni, na qase duadua vei ira na luvei Isireli, na nodra kawa ena nodra veivuvale, ena loma ni vale i tamadra me vaka nai wiliwili ni yacadra, o ira yadudua na turaga, era sa sivia na yabaki ruasagavulu, vei ira kece era sa rawa ni lako kina i valu:\n21 O ira sa wiliki rawa mai na yavusa i Rupeni, era lewe vasagavulu ka ono na udolu ka mani lima na drau.\n22 Mai vei ira na luvei Simione me vaka nodra vola kawabulataki vakavuvale, mai na vuvale i tamadra, mai vei ira era sa wili oti, o ira na tagane yadudua, ka ra sa sivia na yabaki ruasagavulu, o ira era sa rawa ni lako kina i valu:\n23 O ira era sa wiliki e na yavusa i Simione era lewe limasagavulu ka ciwa na udolu ka mani tolu na drau.\n24 Mai vei ira na luvei Kata, ena nodra i vola ni kawa bula vakavuvale, mai na vuvale i tamadra, me vaka na i wiliwili ni yacadra, o ira sa sivia na yabaki ruasagavulu ka lako cake, vei ira era sa rawa ni lako kina i valu:\n25 O ira era sa wiliki ena yavusa i Kata, era sa lewe vasagavulu ka lima na udolu ono na drau limasagavulu.\n26 Mai vei ira na luvei Juta, ena nodra vola kawabulataki vakavuvale, mai vei tamadra, me vaka na i wiliwili ni yacadra, mai na yabaki ruasagavulu ka lako cake, o ira kece era sa rawa ni lako kina i valu:\n27 O ira era sa wiliki rawa e na yavusa i Juta, era lewe vitusagavulu ka va na udolu ka mani ono na drau.\n28 Mai vei ira na luvei Isakari. Ena nodra vola kawabulataki vakavuvale, mai na vuvale i tamadra, me vaka na i wiliwili ni yacadra, o ira era sa sivia na yabaki ruasagavulu, vei ira era sa rawa ni lako kina i valu:\n29 O ira era sa wiliki rawa ena yavusa i Isakari era sa lewe limasagavulu ka va na udolu ka mani va na drau.\n30 Mai vei ira na luvei Sevuloni, ena nodra volakawabulataki vakavuvale, mai na vuvale i tamadra, me vaka na i wiliwili ni yacadra, o ira era sa sivia cake na yabaki ruasagavulu, vei ira era sa rawa ni lako kina i valu;\n31 O ira era sa wiliki rawa mai na yavusa i Sevuloni, era sa lewe limasagavulu ka vitu na udolu ka mani va na drau.\n32 Mai vei ira na luvei Joseva, o ira na luvei Ifereimi, ena nodra volakawabulataki vakavuvale, mai na vuvale i tamadra, me vaka na i wiliwili ni yacadra, o ira era sa sivia cake na yabaki ruasagavulu, vei ira era sa rawa ni lako kina i valu:\n33 O ira era sa wiliki rawa e na yavusa i Ifereimi era sa lewe vasagavulu na udolu ka mani lima na drau.\n34 Mai vei ira na luve i Manasa, ena nodra volakawabulataki vakavuvale i tamadra, me vaka na i wiliwili ni yacadra, mai vei ira era sa sivia cake na yabaki ruasagavulu, o ira era sa rawa ni lako kina i valu:\n35 O ira era sa wiliki rawa ena yavusa i Manasa era sa lewe tolusagavulu karua na udolu ka mani rua na drau.\n36 Mai vei ira na luve i Penijamini, ena nodra volakawabulataki vakavuvale, mai na vuvalei tamadra, me vaka na i wiliwili ni yacadra, mai na yabaki ruasagavulu ka lako cake, o ira kece era sa rawa ni lako kina i valu:\n37 O ira era sa wiliki rawa ena yavusa i Penijamini era lewe tolusagavulu ka lima na udolu ka mani va na drau.\n38 Mai vei ira na luvei Tani, ena nodra volakawabulataki vakavuvale, mai na vuvale i tamadra, me vaka na i wiliwili ni yacadra, o ira era yabaki ruasagavulu ka lako cake, vei ira era sa rawa ni lako kina i valu:\n39 O ira era sa wiliki rawa ena yavusa i Tani era sa lewe onosagavulu ka rua na udolu ka mani vitu na drau.\n40 Mai vei ira na luvei Aseri, na nodra volakawabulataki vakavuvale, ena loma ni vale i tamadra, me vaka na i wiliwili ni yacadra, o ira era sa yabaki ruasagavulu ka lako cake, vei ira kece era sa rawa ni lako kina i valu:\n41 O ira era sa wiliki rawa ena yavusa i Aseri era sa lewe vasagavulu ka dua na udolu ka mani lima na drau.\n42 Mai vei ira na luvei Navitalai, ena nodra volakawabulataki vakavuvale, mai na vuvale i tamadra, me vaka na i wiliwili ni yacadra, o ira era sa yabaki ruasagavulu ka lako cake, vei ira era sa rawa ni lako kina i valu:\n43 O ira era sa wiliki rawa ena yavusa i Navitalai era lewe limasagavulu ka tolu na udolu ka mani va na drau.\n44 Sai ira oqo era sa wiliki rawa mai vei rau o Mosese kei Eroni, kei ira talega na i liuliu e Isireli, e tinikarua na tagane, ka ra dui matataka yadudua na vuvale i tamadra.\n45 Ia o ira na luvei Isireli era sa wiliki rawa, me vaka na vuvale i tamadra, o ira era sa yabaki ruasagavulu ka lako cake, o ira era sa rawa ni lako kina i valu e Isireliâ€”\n46 O ira kece era sa wiliki rawa era lewe ono na drau ka tolu na udolu lima na drau limasagavulu.\n47 O ira ga na Livai era sa sega ni wili vata kei ira ena yavusa i tamadra;\n48 Ni sa vosa vakaoqo o Jiova vei Mosese ka tukuna:\n49 "O ira na yavusa i Livai me ra kakua ni wiliki, se mo taura na kedra i wiliwili mai vei ira na luvei Isireli;\n50 "Ia mo digitaki ira ga na Livai me ra tikoi cake mai na vale vakacevaceva ni vakadinadina me ra tikoi cake mai na kena i yaya kecega era na veiqaravi kina, ka ra na mai vakaitikotiko vakavolivolita na vale ni veitavaki.\n51 "Kevaka sa na mani toso ki liu na vale ni veitavaki, o ira ga na Livai mera luvata sobu; ia kevaka ena mani vakaduri cake tale, o ira ga na Livai me ra vakaduria. o ira na tamata mai tuba era na tosova voleka mai, era na vakamatei vakaidina.\n52 "O ira na luvei Isireli, era na tara na nodra dui valelaca, ena nodra dui veitikotiko, kei na nodra dui vakatagedegede, me vaka na nodra veimataivalu;\n53 "Ia, o ira ga na Livai era na keba vakavolivolita na vale ni veitavaki ni vakadinadina, me kakua kina ni cudruvi na i soqosoqo taucoko ni luvei Isireli; ka ra na vakatulewa duaduaga na Livai ena vale ni veitavaki ni vakadinadina."\n54 Era sa vakayacora kece na Isireli; me vaka sara ga na ka sa vakarota o Jiova vei Mosese, era sa cakava vakakina.


E ca na Vakatevoro kei na Vakadraunikau?\nE ca na Vakatevoro kei na Vakadraunikau\nE vinakata o Setani mo vakaitavi ena vakatevoro. E levu era golevi ira na vu, se yalo, mera taqomaki ira mai na leqa. Era vakayacora oqo baleta nira rerevaki ira na sa mate. Era dara e so na mama se qato me itataqomaki. Era gunuva e so na wai se lumuti ira ena “rewa” era nanuma ni tu kina na kaukaua vuni. E so era vunitaka e nodra vale, se ra buluta e so na ka era nanuma ni tiko kina na mana me taqomaki ira. E so tale era vakayagataka e so na ka era nanuma ni mana me na kauta mai vei ira na kalougata ena nodra bisinisi, veitarogi e koronivuli, kei na veibuku.\nO na taqomaki vinaka duadua mai vei Setani, ke nomu itokani o Jiova. E kaukaua cake sara na Kalou o Jiova kei ira nona agilosi mai vei Setani kei ira nona timoni. (Jemesa 2:19; Vakatakila 12:9) Ena tu vakarau o Jiova me vakaraitaka nona kaukaua ena vukudra na nona itokani—o ira era yalodina vakatabakidua vua.—2 Veigauna 16:9.\nE kaya na Vosa ni Kalou: “Me tabu vei iko na vakatevoro.” E cata o Jiova na vakatevoro kei na vakadraunikau ni o koya e vakaitavi kina e sa soli koya sara ga ena liga i Setani na Tevoro.—Vunau ni Soro 19:26.\niMeli iMeli E ca na Vakatevoro kei na Vakadraunikau


1xBet Cameroon | Pariez sur le sport au cameroun avec 1xbet | Mobile\nKila ena qito e Cameroon vata kei 1XBET\nJackpot na 10.000000 AF bonisi 100% Me 100 Ena imatai ni vakacuruilavo ena gauna ni rejisita (Sa vagalalataki na volayaca ka rawa ni o volayaca ena nomu naba ni talevoni)\nE rawa ni o qito ena initaneti ni ko sa raica se lavetaka na app ena Android se talevoni vuku. 1xbet sa tiko vei iko na digidigi mo na laki vakacuruma kina na nomu winnings ni ilavo moli, Mtn ilavo, Visa, Kei.\nna 1xbet e dua vei ira na kabani liu ni qito ena initaneti betting e Cameroon. Na noda bookmakers e solia na qito betting vinaka duadua e tiko mai na odds kei na Parisi ena initaneti, vaka talega kina e dua na soqo rabailevu ni bula qito e vuravura taucoko.\nBookmakers veisisivi ena 1XBet ni Cameroon\nMatai ni kila: Na Premier kila e dua na Initaneti betting Daunimisini ena Cameroon. E solia e vuqa na promotions oka kina na bolt bonisi, "Vinaka accumulator bonisi mai Aferika". Ena nomu bets cokovata, Kevaka o sa 5 dodonu ni digitaki ena 5, na nomu payout e ka mai na 10%. Sa vakakina 35% baleta e dua 10 Ena 10 ka 100% baleta e dua 23 Ena 23 ! (raica na ivakarau ni kena www.premierbet.cm).\nNa imatai ni bonisi ni vakacuru ilavo e 200% Me 2000 CFA voreqe. Sa solia talega o Premier kila na qito veilawa (Premier12 Jackpot), qito mareqeti kei na casino.\n22Kila: 22Sa vakarautaki tu na kila mai Cameroon, e tiko kina eso na ka e tautauvata kei na 1XBet, oka kina ena iwalewale ni sausaumi. Na Daunimisini e solia e dua na bonisi 122% na levu ni nomu vakacuru ilavo.\nMo volayaca ena 1xbet e rawarawa. Kilikitaka ga na bulukau e ra. Ena mataveilawa 1XBET, o na gadreva ga mo kiliki ena bulukau ni "volayaca" ena imatau e cake ni mataveilawa. Qai, Vakacuruma na nomu itukutuku kei na validate. O iko sara ga ka qai ciqoma vakatotolo e dua na imeli ena nomu kato, se dua na SMS e lewena na nomu vanua ni curu.\nEna dua na gauna ena tabana ni volayaca, vakarautaka na "yaca", "imatai ni yaca", Tikinisiga ni sucu, Vakatagane se vakayalewa, kei na pseudonym ( Yaca vakayagataki). Qai biuta vakarua na nomu vosanicuru. Sa dodonu talega mo digitaka na nomu vanua, na nomuni siti kei na nomuni naba ka vakuria na nomuni naba ni talevoni.\nDau vakayagataka na naba ni talevoni ka tiko kina na nomu akaude ni ilavo veikauyaki (MTN se moli), baleta ni ko sa qaqa, mo na vakauta na nomu ilavo ki na akaude oqo mo laki vakasuka kina ena dua na gauna. Qai digitaka na nomu ilavo.\nSa ka bibi talega me da biuta na vosavuni promo e tarava kevaka e sega ni vakuri sara ga vakaikoya. (Promo nabavuni ). Ena rawa kina vei iko me dua na ni me yaga mai na dua na itekitekivu ni bonisi me baleta na imatai ni bets me vaka e dua na ni.


Joni 12 | iVolatabu ena Internet | Vakadewa ni Vuravura Vou\nVola o Joni 12:1-50\nLivia o Meri na waiwai e yavai Jisu (1-11)\nCuru vakaturaga o Jisu (12-19)\nTukuna o Jisu na nona mate (20-37)\nVakayacori na parofisai nira sega ni vakabauta na Jiu (38-43)\nLako mai o Jisu me vakabulai vuravura (44-50)\n12 E yaco yani i Pecani o Jisu ni vo e ono na siga me vakayacori na Lakosivia, e tiko ena koro qo o Lasarusa,+ na turaga e vakatura mai na mate o Jisu. 2 Era mani vakarautaka e kea na kena ivakayakavi. E vakarau kakana o Marica,+ ia o Lasarusa e dua vei ira na kanavata* tiko kei koya. 3 E qai kauta mai o Meri e dua na paudi* na waiwai boivinaka, e vakaisaluaki ena narita* dina, e saulevu, e livia ena yava i Jisu qai vakamamacataka ena drauniuluna. E curuoso e vale na iboi ni waiwai.+ 4 Ia e qai kaya o Jutasa Isikarioti,+ e dua vei ratou na nona tisaipeli, e vakarau soli Jisu yani: 5 “Na cava e sega ni volitaki kina na waiwai boivinaka qori ena 300 na dinari* me qai soli vei ira na dravudravua?” 6 E sega ni tukuna ya ni kauaitaki ira dina na dravudravua, e baleta ga ni daubutako, e dau maroroya na kato ni lavo qai dau butakoca na ilavo e biu kina. 7 E qai kaya o Jisu: “Dou laivi koya, ni sa muria tiko na kena ivalavala me vakarautaka kina na noqu bulu.+ 8 Nira dau tiko vata ga kei kemudou na dravudravua,+ ia au na sega ni tiko vata kei kemudou e veigauna.”+ 9 Era qai kila e levu sara na Jiu ni sa tiko e kea o koya. Era mani lako yani mera lai raici Jisu, ia era via raici Lasarusa tale ga o koya e vakatura mai na mate.+ 10 Era sa qai bosea na iliuliu ni bete mera vakamatei Lasarusa tale ga, 11 ni levu na Jiu era lako i kea era sa lai vakabauti Jisu ena vukuna.+ 12 Ena siga e tarava, nira rogoca na ilala levu era lako ina soqo ni sa lako tiko yani i Jerusalemi o Jisu. 13 Era mani taura na taba ni niuniu ra qai lai tavaki koya. Era kailavaka: “Keimami masulaka me vakabulai! Me kalougata o koya e lako mai ena yaca i Jiova,*+ na Tui Isireli!”+ 14 Ni raica o Jisu e dua na luve ni asa, e vodoka sara,+ me vaka ga e volai: 15 “Kua ni rere, goneyalewa ni Saioni. Raica! Sa lako tiko mai na nomu tui, e vodo tiko mai ena dua na luve ni asa.”+ 16 Eratou a sega mada ni kila na nona tisaipeli na ibalebale ni ka kece qo, ia ni vakalagilagi oti o Jisu,+ eratou qai liaca ni sa volai oti tu na veika me baleti koya kei na ka era cakava vua.+ 17 O ira na ilala levu era tiko ni kacivi Lasarusa o Jisu mai na ibulubulu*+ qai vakaturi koya mai na mate, era tukuni koya tiko ga.+ 18 Qo na vuna era lai tavaki koya tale ga kina na ilala levu nira rogoca nona cakamana. 19 Era mani veikayaka na Farisi: “Raica! E sega ni dua na ka eda cakava rawa. Era sa muri koya na kai vuravura kece.”+ 20 Eso na kai Kirisi era maliwai ira na lako ina soqo mera lai sokalou. 21 Era mani lako vei Filipi,+ e kai Peciseita mai Kalili, era kerea vua: “Kemuni, keitou via raici Jisu.” 22 E lako o Filipi lai tukuna vei Adriu. Erau qai lako o Adriu kei Filipi me rau lai tukuna vei Jisu. 23 E qai kaya vei rau o Jisu: “Sa yaco mai na gauna me vakalagilagi kina na Luve ni tamata.+ 24 Au tukuna vakadodonu sara vei kemudrau, ke lutu ina qele e dua na vua ni witi qai sega ni mate, ena dua tiko ga na vua ni witi, ia ke mate+ ena qai vua vakalevu. 25 O koya e lomana nona bula ena vakayalia, ia o koya e cata nona bula+ ena vuravura qo ena maroroya me rawata kina na bula tawamudu.+ 26 Ke dua e via qarava na veika e baleti au, me muri au, na vanua au tiko kina ena tiko tale ga kina na noqu dauveiqaravi.+ O koya e qaravi au, ena rokovi koya o Tamaqu. 27 Au sa rarawa sara ga,+ na cava meu kaya? Tamaqu, ni vakabulai au ena gauna qo.+ Ia qo na vuna au lako mai kina ena gauna qo. 28 Tamaqu, moni vakalagilagia na yacamuni.” E qai rogo mai e dua na domo+ mai lomalagi: “Au sa vakalagilagia oti, au na vakalagilagia tale.”+ 29 Era rogoca na vosa ya na ilala levu era tu e kea ra qai kaya ni kurukuru. Era kaya eso tale: “E vosa vua e dua na agilosi.” 30 E sauma o Jisu: “E sega ni rogo mai na domo ya ena vukuqu, ena vukumuni ga. 31 E sa lewai tiko na vuravura qo, ena biu laivi+ na turaga ni vuravura qo.+ 32 Ia o yau, keu laveti cake mai vuravura,+ era na galeleti au na matatamata kece.” 33 E tukuna qo me kilai kina na sala ena vakarau mate kina.+ 34 Era qai kaya vua na ilala levu: “Keimami rogoca ena Lawa ni na tiko ga me tawamudu na Karisito.+ Ia o qai tukuna vakacava ni na laveti cake na Luve ni tamata?+ O cei na Luve ni tamata qo?” 35 E mani tukuna vei ira o Jisu: “Ena tiko vakalekaleka kei kemuni na rarama. Ni lako ni se tiko kei kemuni na rarama me kua ni rawai kemuni na butobuto, o koya e lako ena butobuto e sega ni kila na vanua e lako tiko kina.+ 36 Ni vakaraitaka ni oni vakabauta na rarama moni luve ni rarama, ni se tiko vei kemuni na rarama.”+ Ni cavuta oti qo o Jisu, e biubiu sara qai lai vuni mera kua ni raici koya. 37 Nira raica e levu nona cakamana, era sega tiko ga ni vakabauti koya, 38 e vakayacori kina na vosa ni parofita o Aisea ni kaya: “I Jiova,* o cei me vakabauta na ka edaru rogoca?*+ Me baleta na liga i Jiova,* e sa vakatakilai vei cei?”+ 39 Ya na vuna era sega ni vakabauta kina, ni a kaya o Aisea: 40 “E vakamatabokotaka na matadra, e vakaukauataka na lomadra, me kua kina ni rai na matadra se kila na lomadra ra qai saumaki mai meu vakabulai ira.”+ 41 E tukuna o Aisea na veika qo me baleti Karisito ni a raica nona lagilagi.+ 42 Era mani vakabauti koya e levu na nodra iliuliu.+ Ia era sega ga ni tukuni koya ena vukudra na Farisi de ra vakatalai mai na nodra valenilotu,+ 43 ni bibi vei ira na veivakadonui ni tamata, sega soti na veivakadonui ni Kalou.+ 44 E qai kacivaka o Jisu: “O koya e vakabauti au, e sega ni vakabauti au ga, e vakabauti koya tale ga e talai au mai,+ 45 o koya e raici au e raici koya tale ga e talai au mai.+ 46 Au lako mai vuravura meu kena rarama,+ mera kua kina ni tiko ga ena butobuto o ira kece era vakabauti au.+ 47 Ia ke dua e rogoca noqu vosa qai sega ni muria, au sega ni lewai koya, niu sega ni lako mai meu lewai vuravura meu vakabulai vuravura ga.+ 48 O koya e beci au qai sega ni rogoca noqu vosa, e tiko e dua me lewai koya. Na vosa au cavuta ena qai lewai koya ena iotioti ni siga. 49 Niu sega ni vosa vakataki au ga, ia o Tamaqu e talai au mai e vakaroti au ena ka meu tukuna kei na ka meu vakavulica.+ 50 Au kila tale ga ni nona ivakaro e vu ni bula tawamudu.+ O koya gona, au tukuna ga na veika e tukuna vei au o Tamaqu.”+\n^ Se “dabe tiko ena teveli.”\n^ Oya na paudi ni Roma, rauta ni 327 na karamu (11.5 na onisi). Raica na iKuri B14.\n^ Waiwai talei e rairai caka mai na dua na kau boivinaka e dau kune ena veitokaitua na Himalaya.\n^ Se “nodaru itukutuku.”


“O Ira Kecega Kau sa Lomana, Kau sa Vunauca ka Cudruva” - D. Todd Christofferson\nUlutaga kece (279)\nEpereli 2011 | “O Ira Kecega Kau sa Lomana, Kau sa Vunauca ka Cudruva”\n“O Ira Kecega Kau sa Lomana, Kau sa Vunauca ka Cudruva”\nAu gadreva meu vakamacalataka mada e dua na mataqali itovo ka ivakarau e dodonu meda vakamuria kevaka meda na vakayacora rawa na ka e namaka vakalevu na Tamada Vakalomalagi. Sai koya qo: me da tu vakarau me da ciqoma se da vakasaqara sara mada ga me da vakadodonutaki. Sa ka bibi sara na veivakadodonutaki kevaka meda na vakataudonutaka na noda bula “meda tautauvata kei na ivakarau ni tamata dina, [o ya], era sa sinai sara kei Karisito” (Efeso 4:13). E tukuna kina o Paula na veivakadodonutaki se cudruvi vakalou, “O koya sa lomana ko Jiova sa cudruva ko koya” (Iperiu 12:6).E dina ga ni dau dredre toka me vosoti, e dina sara e dodonu ga meda marautaka ni nanumi keda tikoga na Kalou ni sa yaga sara na gauna kei na cakacaka eda vakadodonutaki kina.\nNa cudruvi vakalou e tolu na kena inaki: (1) me vakauqeti keda meda veivutuni, (2) me vakavoutaki keda ka vakasavasavataki keda, kei na (3) gauna meda na vakadodonutaka kina na noda ilakolako ena bula oqo ni kila vakavinaka tu na Kalou na sala vinaka cake.\nMe vakayacori rawa mada na veivutuni, na gacagaca e gadrevi ena veivosoti kei na veivakasavasavataki. E vakaraitaka kina na Turaga, “O ira kecega kau sa lomana, kau sa vunauca ka cudruva: mo gumatua kina, ka veivutuni” (iVakatakila 3:19).A kaya tale o Koya, “A sa kilikili mera vakararawataki na noqu tamata; io mera kune rarawa mada me ra qai talairawarawa kina” ( V&V 105:6; raica talega na V&V 1:27)Ena dua na ivakatakila ni gauna oqo, a vakarota kina na Turaga e va na iliuliu ni Lotu me ratou veivutuni (ni sa dau vakarota e vuqa vei keda) ni ratou sega ni vunauci ira vakavinaka na luvedratou “me vaka na vunau” ka ra sega ni “kilikili me vakavulici ira vinaka na [nodratou] lewe ni vuvale” (raicaV&V 93:41–50). A veivutuni na taci Jereti ena iVola i Momani ni sa tucake tu na Turaga ena o ka vosa mai vua “e na tolu na auwa; a sa cudruvi koya ni sa sega ni dau nanuma me masuta na yaca ni Turaga” (Ica 2:14). Ena vuku ga ni a lomana dina sara me vakarorogo ni sa cudruvi vakaukauwa, a soli kina vei taci Jereti na madigi me raica e matana ka vakasalataki mai vua na Dauveivueti ni bula taumada (raica Ica 3:6–20). Sa vua ni nona veicudruvi na Kalou na veivutuni e veimuataki ki na ivalavala dodonu (raica Iperiu 12:11).\nMe ikuri ni kena vakabulabulataki na noda veivutuni, sa rawa me vakavoutaka ka vakarautaki keda ki na veimadigi vakayalo e cecere cake na noda vosota sara tikoga na noda cudruvi. E kaya kina na Turaga, “Raica sa kilikili mera vakatovolei na noqu tamata ena ka kecega, mera marautaka kina na veika lagilagi au sa vakarautaka tu me nodra, io na lagilagi kei Saioni; ia ko koya sa sega ni vosota rawa na veika rarawa, sa sega ni kilikili me curu ki na noqu matanitu” (V&V 136:31). Ena dua tale na vanua a kaya o Koya, “Raica ko ira kecega era sa sega ni vosota ni ra sa cudruvi, ka ra sa cakitaki au, era na sega ni vakasavasavataki” (V&V 101:5; raica talega na Iperiu 12:10). Me vaka e tukuna ena mataka oqo o Elder Paul V. Johnson, me da qarauna me da kakua ni besetaka na veika sara ga ena vukei keda me da rawata na ituvaki vakalou.\nEra a tauyavutaka na ilawalawa i Alama e dua na itikotiko i Saioni mai Ilami ia era a mani tauri vakabobula. A sega ni dodonu me ra sotava na veivakararawataki—e veibasai sara toka—ia e tukuni ena kena itukutuku:\n“Ia raica sa dau cudruvi ira na nona tamata na Turaga, ka sa dauvakatovolea na nodra dina kei na nodra vakabauta.\n“Io—sa yaco vakakina vei ira na tamata oqo. Ia ko koya yadua sa vakararavi vua na Turaga ena laveti cake ena siga mai muri” (Mosaia 23:21–22).\nA vaqaqacotaki ira na Turaga ka vakamamadataka na nodra icolacola ka sa laki mamada sara ena usouso ni tabadra, ka yaco sara me vakabulai ira (raica Mosaia 24:8–22). Sa kaukauwa sara vakalevu na nodra vakabauta mai na veika era sotava, ka laki yaco sara me dua na veivinakati cecere kei na Turaga.\nE dau vakayagataka na Kalou e dua tale na mataqali veicudruvi se veivakadodonutaki me dusimaki keda ki na veisiga ni mataka eda sega ni raica rawa oqo, ia sa kila tu o Koya ni sa sala vinaka cake vei keda. E vakaoqo na veika a sotava o Peresitedi Hugh B. Brown, e dua na lewe taumada ni Le Tinikarua ka daunivakasala ena Mataveiliutaki Taumada. A kaya ni a volia ena vuqa na yabaki sa oti mai Kenada e dua na were sa tubua tu. Ni sa tekivu samaka ka vakavinakataka na nona itikotiko oqo, sa laki yaco sara ki na so na vuniberi makawa e ono na fiti (1.8 na mita) na kena balavu ka sega na vuadra, sa qai tekivu me samaka vakavinaka sara, mera sa dulumi leleka ga. Sa qai raica e deladra yadudua na dulumi leleka oqo na tiri ni wai me vaka era sa tagi mai na vuniberi makawa oqo ka nanuma ni sa kaya mai:\n“E rawa vakacava mo cakava oqo vei au?Au sa bula vakavinaka sara tu ga, … ia oqo o sa musuki au. Era na raici au sobu o ira kece na kau ni were. … E rawa vakacava mo cakava oqo vei au? Au nanuma ga ni o iko na dauteitei eke.”\nE sauma o Peresitedi Brown, “Raica, vuniberi lailai, oi au na dauteitei eke, kau kila na cava me yaco vei iko. Au sega ni vinakata mo dua na vu ni vuata se dua na ivakaruru. Au vinakati iko mo vuniberi levu, ka dua na siga, vuniberi lailai, ni ko sa sobe tu ena vuamu, ko na qai tukuna oqo, ‘Vinaka vakalevu, Dauteitei, nomu a lomani au ka samaki au.’”\nNi oti e vica na yabaki, a laki sotia veiliutaki o Peresitedi Brown ki na Mataivalu ni Kenada mai Igiladi. Ni sa mate e dua na iliuliu vakaivalu ena bucanivalu, sa na toso cake na itutu nei Peresitedi Brown ki na turaga ni valu liu, ka sa laki kacivi sara ki Lodoni. E dina ga ni sa tu vei koya na kila taucoko me toso cake kina, a sega ga ni rawa baleta ni o koya e Momani. A kaya mai vakadodonu o turaganivalu e veiliutaki tiko, “Sa rawa mo taura na itutu, ia au sega ni rawa ni solia vei iko.” Na veika a waraka tu mai ena vakanuinui ena loma ni 10 na yabaki o Peresitedi Brown, ena masu, kei na vakavakarau sa mai cawadru laivi ena gauna ko ya baleta ga na veivakaduiduitaki. E tomana tale o Peresitedi Brown ka nanuma lesu:\n“Au a vodo ena sitima ni vanua ka lesu … ena kavoro ni yalo, ka cudru sara na lomaqu. … Niu sa yaco ki na noqu valelaca, … au kolotaka na noqu isala ki na noqu loga. Au sabulivacu, kau dodoka yani ki lomalagi. Au a kaya, ‘Turaga, e rawa vakacava mo cakava oqo vei au? Au sa cakava na veika kece meu rawata rawa. E sega tale na ka meu sega ni cakava rawa—ka dodonu meu cakava—kau se bera ni cakava. E rawa vakacava mo cakava oqo vei au?’ Au sa cudru sara ga vakalevu.\n“Au sa qai rogoca e dua na domo, kau sa kila rawa sara na itautau ni domo o ya. A domoqu ga, ka kaya mai na domo o ya, ‘Oi au na dauteitei eke. Kau kila na cava mo cakava.’ Sa takali sara na cudru ni lomaqu, kau sa tekiduru ena yasa ni loga ka kerea meu vosoti ena noqu sega ni vakavinavinaka. …\n“… Ia oqo ni oti e volekata na 50 na yabaki, au rai cake vua na [Kalou] ka kaya, ‘Vinaka vakalevu, Dauteitei, na nomuni a samaki au, ka lomani au sara mo ni vakararawataki au.’”5\nSa kila tu na Kalou na cava me na yaco vei Hugh B. Brown kei na veika e gadrevi me rawati kina, ka tuvanaka vou na nona ilakolako me vakarautaki koya ki na veiqaravi vakaiapositolo vakalou.\nKevaka meda na gadreva dina ka sasagataka meda yacova rawa na nanamaki cecere nei Tamada Vakalomalagi, ena vakadeitaka o Koya meda ciqoma na veivuke kece eda gadreva ena veivakacegui, vaqaqacotaki, se veivakasavasavataki. Kevaka meda dolavi keda kina, ena yaco mai na veivakadodonutaki ena ituvaki e vuqa kei na vuqa na ivurevure. Ena rawa ni yaco mai ni da masulaka ni na vosa mai na Kalou ki na noda vakasama kei na yaloda mai vua na Yalo Tabu (raica V&V 8:2). Ena rawa talega ni yaco mai ena noda masu e tukuni mai kina, sega, se na duatani mai na kena eda a namaka tiko. Ena rawa ni yaco na veivakasavasavataki ni da vulica na ivolanikalou ka meda qarauna tiko na malumalumu eso, talaidredre, se na veika eda dau vakawalena.\nEra na veivakadodonutaki talega mai eso, vakabibi o ira sa vakauqeti ira na Kalou mera vakatorocaketaka na noda bula marau. Era sa vakatikori vakakina ki na Lotu ena gauna oqo o ira na iapositolo, parofita, peteriaki, bisopi, kei ira eso me vaka e liu “me ra vakavinakataki kina ko ira sa lotu, me ia na cakacaka ni talatala, me vakatataki cake na ivavakoso nei Karisito” (Efeso 4:12). Eso beka na ka sa cauraki yani ena koniferedi oqo ko ni sa kacivi tiko kina mo ni veivutuni se veisau kevaka mo ni qai vakamuria ena laveti kemuni ki na dua na vanua e cecere cake. Sa rawa meda veivukei vakalewe ni Lotu vata; ni oqo sa dua na inaki taumada a tauyavutaka kina na iVakabula e dua na lotu. Ena gauna mada ga eda dau sotava kina na nodra dau vosacataki keda vakaca sara eso era sega ni kauwai mai se lomani keda, ni sa rawa oqo meda yalomalumalumu kina ka vakadikeva sara ka taura vakatikitiki na veika meda na vinaka kina.\nSa rawa talega me yaco mai vei watina e dua na veivakadodonutaki ena yalomalua. Se qai vosa oti ga oqo vei keda o Elder Richard G. Scott ka nanuma lesu o koya na gauna se qai vakamau vou ga kina, ka sa vakasalataki koya sara o Jeanene na watina, me dau raica vakadodonu na matadra na tamata ni vosa vei ira.“O dau raica na vuloa, na siligi, na katubaleka, kei na ka kecega ia na matadra e sega,” a kaya o watina. A taura vakabibi e lomana na veivunaci o ya, ka yaco sara me mana kina na nona veivakasalataki ka cakacaka vata kei ira na tamata. Me vaka niu sa veiqaravi oti mai ena kaulotu ena veidusimaki nei Peresitedi Scott, au sa vakadinadinataka ni sa dau raica vakadodonu na matadra na tamata ni veivosaki kei ira. Au kaya talega eke ni gauna me vakadodonutaki kina e dua, sa rawa me laubasika na rai o ya.\nE gadrevi ka dodonu mera veivakadodonutaki tiko na itubutubu, ka veivakasavasavataki kevaka mera na kakua ni laki kuitaki vakatani na luvedra ena veirawai nei koya sa sega ni dauloloma o vunimeca kei ira na nona ilawalawa. E raica o Peresitedi Boyd K. Packer ni gauna e sega ni veivakadodonutaki kina e dua ka nona itavi me cakava, sa nanumi koya ga. Me vakayacori ena kena gauna donu na veivunauci, ena dodonu kei na savasava, “e na veivakauqeti ni Yalo Tabu; ia me kusarawa me lomani koya tale a vunauca, kevaka e sega, sa na okata o koya me kena meca” (V&V 121:43) .\nMeda kila tiko ni gauna eda vorata kina na veivakadodonutaki, ena sega tale ni tomani mai vei ira eso, e dina ga ni ra lomani keda. Kevaka meda qai guce tiko meda cakacakataka na veivakasavasavataki ni Kalou sa dauloloma, sa na vakasuka vakakina o Koya. A kaya kina o Koya, “Ena sega ni veileti tiko na noqu Yalo Tabu kei na tamata me sa sega ni mudu” (Ica 2:15). Sa yaco kina, me vuqa ga na veivakasavasavataki ena lako mai lomada—e dodonu meda vakadodonutaki keda ga. E dua na sala a yaco kina o na wekada vakacakacaka lomani o Elder Joseph B. Wirthlin, me tisaipeli savasava ka yalomalua, o ya ni dau vakadeuca tikoga na nona cakacaka ni ilesilesi kei na itavi kecega. Ena nona gadreva me vakalomavinakataka na Kalou, sa yalona kina me lewa na veika me vakayacora vakavinaka cake, ka qai bulataka vagumatua o koya na ivakavuvuli yadua a vulica.\nSa rawa vei keda kece meda rawata na ka e namaka vakalevu duadua na Kalou, se cava ga na kena levu se lailai ni noda rawa-ka kei na taledi. E a vakadeitaka kina o Moronai, “ Ia kevaka dou sa biuta tani na ivalavala sa sega ni vakalotu ka lomana na Kalou ena lomamudou taucoko kei na yalomudou taucoko, kei na nomudou igu taucoko, sa na qai rauti kemudou na nona loloma [na Kalou], ia na loloma dou sa vinaka kina ena vuku i Karisito” (Moronai 10:32). Sa qai noda sasaga dina, kei na gugumatua me na kaciva na loloma vakalou veivakaukauwataki ka veivagumatuataki oqo, na kena ena oka meda vakasavasavataki ena liga ni Kalou, kei na veivutuni yalodina sega ni vakailavaki. Meda sa qai masuta na Nona veivakadodonutaki ena loloma.\nMe na tokoni kemuni na Kalou ena nomuni sasaga mo ni rawata na Nona inanamaki cecere ka me na solia vei kemuni na taucoko ni marau kei na vakacegu e dau yaco ga mai. Au kila ni sa rawa vei iko kei au me daru duabau vua na Kalou kei Karisito. Ena vuku ni Tamada Vakalomalagi kei na Luvena Duabau Lomani kei na gugumatua marautaki sa tu vei keda ena Vukudratou, sa noqu ivakadinadina ena yalonuidei kei na yalomalua, ena yaca i Jisu Karisito, emeni.\nDallin H. Oaks, “The Challenge to Become,” Liahona, Janu. 2001, 40.\nDean, Almost Christian, 30; raica talega na Christian Smith and Melinda Lundquist Denton, Soul Searching: The Religious and Spiritual Lives of American Teenagers (2005,) 118–71.\nHugh B. Brown, “The Currant Bush,” Liahona, Maj. 2002, 22, 24.


Na iSoro e “iSolisoli Uasivi” ni Kalou | Vulici\n‘Na iloloma vinaka kece kei na isolisoli uasivi kece e vu mai vua na Tamada.’—JEME. 1:17.\nSERE: 20, 15\nE YAGA VAKACAVA NA ISORO. . .\nena vakarokorokotaki ni yaca i Jiova?\nena veiliutaki ni Matanitu ni Kalou?\nena vakayacori ni inaki ni Kalou?\n1. Na veivakalougatataki cava e rawati ena vuku ni isoro?\nEDA vakalougatataki vakalevu ena vuku ni isoro ni veivoli i Jisu Karisito. Kena ivakaraitaki eda rawa ni lewena na vuvale ni Kalou ke da taleitaka na yalododonu. E rawa tale ga nida bula mamarau me tawamudu. Ia e tiko eso tale na ka e yaga kina na isoro i Karisito. Na nona yalorawarawa o Jisu me mate me tokona na yalododonu i Jiova e vakavotui kina na ka e bibi duadua e lomalagi kei na vuravura.—Iper. 1:8, 9.\n2. (a) Ena masu i Jisu, na cava e bibi duadua e lomalagi kei na vuravura? (Raica na imatai ni iyaloyalo.) (b) Na cava eda na vulica ena ulutaga qo?\n2 Ni vo e rua na yabaki me mate o Jisu me vakarautaka na isoro ni veivoli, e vakavulici ratou nona tisaipeli me ratou masuta: “Tamai keimami mai lomalagi, me vakarokorokotaki na yacamuni. Me yaco mai na nomuni Matanitu. Me caka na lomamuni e vuravura me vaka e caka tiko mai lomalagi.” (Maciu 6:9, 10) Me rawa nida vakavinavinakataka vakalevu na isoro, meda dikeva mada na sala e tokona kina na vakarokorokotaki ni yaca ni Kalou, na veiliutaki ni Matanitu ni Kalou kei na vakayacori ni nona inaki.\n3. Na cava e vakavotui ena yaca i Jiova? E vakaucacataka vakacava o Setani na yaca tabu qori?\n3 Na imatai ni ka e cavuta o Jisu ena nona masu me vakarokorokotaki na yaca ni Kalou. Na yaca i Jiova e vakavotuya vinaka na nona cecere, lagilagi kei na savasava. Ena dua tale na nona masu, e cavuta vei Jiova o Jisu me “Tamaqu yalosavasava.” (Joni 17:11) Ni savasava o Jiova, na ivakavuvuli kei na lawa kece e vakarautaka e ka savasava se ka tabu. Ia e sega ni kauaitaka qori o Setani, e qaseqase ni taroga na dodonu e tu vua na Kalou me lewa na ivakatagedegede me muria na tamata. E lasutaka o Setani na ka me baleti Jiova, e vakaucacataka na yaca tabu ni Kalou.—Vkte. 3:1-5.\n4. E vakaitavi vakacava o Jisu ena rokovi ni yaca ni Kalou?\n4 Ia e duidui o Jisu, e lomana dina na yaca i Jiova. (Joni 17:25, 26) E vakaitavi mada ga ena rokovi ni yaca ni Kalou. (Wilika Same 40:8-10.) Ni uasivi nona bula e vuravura, e vakadinadinataka o Jisu ni ka vakayalomatua qai dodonu ga me lewa o Jiova na ivakatagedegede mera muria nona ibulibuli vuku. A vakavuna o Setani me mate vakararawa o Jisu, ia e yalodina tiko ga vua na Tamana vakalomalagi. Ni yalodina o Jisu, e vakadeitaka kina ni rawa vua na tamata uasivi me talairawarawa ina ivakatagedegede savasava ni Kalou.\n5. Eda na vakaitavi vakacava ena rokovi ni yaca ni Kalou?\n5 Eda na vakaraitaka vakacava nida lomana na yaca i Jiova? Ena noda itovo. E vinakata o Jiova meda savasava. (Wilika 1 Pita 1:15, 16.) Kena ibalebale eda na sokalou duadua ga vei Jiova, eda na talairawarawa vua mai vu ni lomada. Ke da mani vakararawataki, eda na saga ena noda vinaka taucoko meda muria na ivakavuvuli dodonu kei na lawa ni Kalou. Ni dodonu na noda ivalavala, eda sa vakacila rarama tiko, ena vakalagilagi tale ga kina na yaca i Jiova. (Maciu 5:14-16) Nida savasava, ena kilai mai na noda ivakarau ni bula ni vinaka na lawa i Jiova, ni lasu na veibeitaki i Setani. Ke da mani cala nida sega ni uasivi, eda na veivutuni dina qai biuta na ivalavala e beci kina o Jiova.—Same 79:9.\n6. Eda sega ni uasivi, ia rawa vakacava ni okati keda o Jiova meda yalododonu?\n6 Ena vuku ni isoro i Karisito, o Jiova ena vosota na nodra cala o ira na vakaraitaka nodra vakabauta. Ena okati ira na yalayala vua mera lewe ni nona vuvale. E okati ira na lotu vaKarisito lumuti mera yalododonu nira luvena, na “so tale na sipi” era yalododonu mera nona itokani. (Joni 10:16; Roma 5:1, 2; Jeme. 2:21-25) Ena gauna mada ga qo, ena vuku ni isoro e rawa kina meda yalododonu vua na Tamada, meda vakaitavi tale ga ena vakarokorokotaki ni yacana.\n7. Ena vuku ni isoro, na veivakalougatataki cava ni Matanitu ni Kalou eda na marautaka?\n7 Ena masu e vakavulica o Jisu, e kerei Tamana: “Me yaco mai na nomuni Matanitu.” E sema vakacava na isoro ina Matanitu ni Kalou? Ena vuku ni isoro, e rawa kina nira kumuni na 144,000 mera veiliutaki vakatui, mera bete tale ga kei Karisito e lomalagi. (Vkta. 5:9, 10; 14:1) O Jisu kei ira na itokani lumuti era veiliutaki ena Matanitu ni Kalou, era na raica me yaga vei keda na talairawarawa na isoro ena loma ni duanaudolu na yabaki. Ena veisau na vuravura me parataisi, eda na uasivi na tamata yalodina kece, sa na taucoko noda duavata na vuvale ni Kalou e vuravura kei lomalagi. (Vkta. 5:13; 20:6) Ena qaqia na ulu ni gata o Jisu, ena bokoca laivi e vuravura kei lomalagi na revurevu kece ni veivorati i Setani.—Vkte. 3:15.\n8. (a) E vukei ratou vakacava nona tisaipeli o Jisu me ratou raica vakabibi na Matanitu ni Kalou? (b) Eda tokona vakacava na Matanitu ni Kalou nikua?\n8 Ni tiko e vuravura o Jisu, e vukei ratou nona tisaipeli me ratou raica vakabibi na Matanitu ni Kalou. Ni papitaiso oti ga, e kacivaka sara o Jisu “na itukutuku vinaka ni Matanitu ni Kalou” ena veivanua kece. (Luke 4:43) Ena iotioti ni nona vosa vei ratou nona tisaipeli ni bera ni gole i lomalagi, e vakasalataki ratou me ratou tukuni koya ena “veivanua yawa sara kei vuravura.” (Caka. 1:6-8) Ena cakacaka gona vakavunau, levu mai na veiyasa i vuravura e rawa nira mai kila na isoro, me liutaki ira tale ga na Matanitu ni Kalou. Nikua, eda tokona na Matanitu ni Kalou nida vukei ira na taci Karisito nida vakayacora na noda itavi meda vunautaka na itukutuku vinaka ni Matanitu e vuravura.—Maciu 24:14; 25:40.\n“ME CAKA NA LOMAMUNI”\n9. Na cava eda nuidei kina ni na vakayacora o Jiova nona inaki me baleti keda?\n9 Na cava e vakaibalebaletaka o Jisu ni cavuta: “Me caka na lomamuni”? E Dauveibuli o Jiova. Ni yalataka e dua na ka, e vaka ga sa vakayacora oti. (Aisea 55:11) Ena sega ni vakatara na veivorati i Setani me vakaseva na nona inaki vei keda. Ena ivakatekivu, a inaki i Jiova mera tawana na vuravura na luvei Atama kei Ivi era uasivi. (Vkte. 1:28) Ke rau sega ni vakaluveni o Atama kei Ivi, ena sega ni yaco na inaki taumada ni Kalou me baleta na vuravura. Ni rau valavala ca oti, e vakatara o Jiova me rau vakaluveni. Ena vuku ni isoro, e rawa kina vua na Kalou me solia vei ira na vakabauta na bula uasivi, kei na bula tawamudu ena parataisi e vuravura. E lomani keda o Jiova, e nona inaki tale ga mera bula na talairawarawa me salavata kei na ka e vinakata.\n10. E yaga vakacava na isoro vei ira na sa takali?\n10 Ia vakacava o ira na lewe bilioni era sega ni bau kilai Jiova se qaravi koya era sa takali? E rawa na veivakaturi ena vuku ni isoro. Ena vakaturi ira na tamada vakalomalagi dauloloma, mera vulica na nona inaki mera bula tawamudu. (Caka. 24:15) E vinakata o Jiova meda bula, meda kua ni mate. Ni vurevure ni bula na Kalou, ena qai Tamadra o ira kece na vakaturi. (Same 36:9) Sa rauta me vakavulici keda o Jisu meda masuta: “Tamai keimami mai lomalagi.” (Maciu 6:9) O Jiova e lesia vei Jisu na itavi dokai me vakaturi ira na mate. (Joni 6:40, 44) Ena Parataisi, ena vakayacora o Jisu nona itavi me “veivakaturi” qai ‘veivakabulai.’—Joni 11:25.\n11. Na cava na inaki ni Kalou vei ira na “isoqosoqo levu”?\n11 Na lomasavu i Jiova e sega ni yalani ga vei ira na le vica, ni tukuna o Jisu: “O koya ga e cakava na loma ni Kalou e taciqu, e ganequ, e tinaqu.” (Mari. 3:35) E inaki ni Kalou mera lewena nona vuvale na “isoqosoqo levu” e sega ni wiliki rawa mai na veimatanitu, veiyavusa kei na duivosavosa. O ira na vakabauta na isoro i Karisito ra qai cakava na loma ni Kalou, era na kailavaka tale ga: “E vakabulai keimami na neimami Kalou e dabe tiko ena idabedabe vakaturaga, na Lami tale ga.”—Vkta. 7:9, 10.\n12. E vakavotui vakacava ena masu e vakavulica o Jisu na inaki i Jiova vei keda na talairawarawa?\n12 E macala mai na masu e vakavulica o Jisu na inaki ni Kalou vei keda. Me salavata kei na masu qori, eda na saga ena noda vinaka kece meda vakarokorokotaka na yaca i Jiova, se raica me ka tabu. (Aisea 8:13) Na yaca mada ga i Jisu e vakaibalebaletaka “Veivakabulai o Jiova.” Na noda vakabulai tale ga ena vuku ni isoro, ena vakarokorokotaki qai vakalagilagi kina na yaca i Jiova. Ena vakavotui ena Matanitu ni Kalou na yaga ni isoro vei ira na talairawarawa. Io, na masu e vakavulica o Jisu e vakadeitaka ni sega ni dua ena vakaseva na inaki ni Kalou.—Same 135:6; Aisea 46:9, 10.\nVAKAVINAVINAKATAKA NA ISORO\n13. Na cava e dusia nida papitaiso?\n13 Dua na sala eda na vakavinavinakataka kina na isoro, oya meda ciqoma na veisureti meda lewe ni vuvale i Jiova. Qori ena noda yalataki keda vua nida vakabauta na isoro, da qai papitaiso. Noda papitaiso e dusia nida “nei Jiova.” (Roma 14:8) E vakatayaloyalotaka noda kerea vua na Kalou na lewaeloma e savasava. (1 Pita 3:21) Ena rogoca noda kerekere o Jiova ni vakayagataka na dra ni isoro i Karisito me veivakasavasavataki. Eda nuidei ni na solia o Jiova na ka kece e yalataka vei keda.—Roma 8:32.\nEda na vakaraitaka vakacava nida vakavinavinakataka na isoro? (Raica na parakaravu 13, 14)\n14. Na cava eda vakaroti kina meda lomani ira na kainoda?\n14 Na cava e dua tale na sala eda vakavinavinakataka kina na isoro? Na ka kece e cakava o Jiova e yavutaki ena loloma. E nona inaki gona mera vakaraitaka vakalevu na nona lewenivuvale na loloma. (1 Joni 4:8-11) Nida lomani ira na kainoda, eda sa vakaraitaka tiko nida vinakata meda ‘luvei Tamada e tiko mai lomalagi.’ (Maciu 5:43-48) Na ivunau meda lomani ira na kainoda, e tarava ga na ivunau levu duadua meda lomani Jiova. (Maciu 22:37-40) Dua na sala eda lomani ira kina na kainoda, oya noda talairawarawa ina ivunau meda vunautaka na itukutuku vinaka ni Matanitu ni Kalou. Nida dauloloma, eda sa vakavotuya tiko na lagilagi ni Kalou. E ‘taucoko sara na noda vakaraitaka’ na loloma ni Kalou nida talairawarawa ina ivunau meda dauveilomani, vakabibi vei ira na tacida.—1 Joni 4:12, 20.\nNA ISORO E BALETA NA “GAUNA NI VEIVAKABULABULATAKI” I JIOVA\n15. (a) E vakalougatataki keda vakacava o Jiova? (b) Na veivakalougatataki cava eda vakanamata kina?\n15 Sa rawa nida vosoti vakadua ke da vakaraitaka nida vakabauta na isoro. E vakadeitaka na Vosa ni Kalou ni rawa ni “bokoci” noda ivalavala ca. (Wilika Cakacaka 3:19-21.) Eda sa dikeva mai ni susugi ira na lumuti o Jiova mera luvena ena vuku ni isoro. (Roma 8:15-17) Me baleti keda na “so tale na sipi,” e vaka ga e vakalewena o Jiova na ivola ni veisusu qai biuta kina na yacada. Gauna eda sa uasivi kina, da qai bula sivita na iotioti ni veivakatovolei, ena vaka ga e sainitaka na fomu qori me okati keda meda luvena lomani e vuravura. (Roma 8:20, 21; Vkta. 20:7-9) E tawamudu nona lomani keda o Jiova nida ka talei vua. E tawamudu na yaga ni isoro. (Iper. 9:12) Ena sega vakadua ni seavu na yaga ni iloloma qori. Ena sega tale ga ni dua me kauta laivi vei keda.\n16. E sereki keda vakacava na isoro?\n16 E sega ni dua na ka e rawa ni cakava na Tevoro me tarovi ira na veivutuni dina era via lewena na vuvale i Jiova. E gole mai vuravura o Jisu me mate ‘ga vakadua’ ena vukuda. Sa sega tale kina nida dinau tiko. (Iper. 9:24-26) E bokoca sara ga vakadua na itotogi e vakadewa mai o Atama. Eda vakavinavinaka ena vuku ni isoro i Karisito, eda sa sereki mai na veivakabobulataki ni vuravura i Setani, eda sega tale ga ni rerevaka na mate.—Iper. 2:14, 15.\n17. E vakaibalebale vakacava vei iko na loloma i Jiova?\n17 E nuitaki vakaoti na yalayala ni Kalou. Me vaka ga na dei ni nona lawa me baleta nona ibulibuli, ena dina tale ga vei keda. E sega vakadua ni veisau. (Mala. 3:6) E solia o Jiova na isolisoli ni bula, e lomani keda tale ga. “Keitou sa mai kila, keitou vakabauta tale ga na nona lomani keitou na Kalou.” (1 Joni 4:16) Ena marautaki ni sa parataisi na vuravura taucoko, era na vakavotuya kece na loloma ni Kalou o ira na bula kina. Meda duavata mada ga kei ira na kabula vakayalo mai lomalagi ena noda kaya: “Me vakacaucautaki mada ga me tawamudu na noda Kalou, me vakalagilagi, me vakarokorokotaki, me vakavinavinakataki, ni o koya ga e vuku, e kaukaua, e qaqa. Emeni.”—Vkta. 7:12.\niMeli iMeli Na iSoro e “iSolisoli Uasivi” ni Kalou


Tiko Voli Mai na Lekutu 23 | iVolatabu ena Internet | Vakadewa ni Vuravura Vou\nTiko Voli Mai na Lekutu 23:1-30\n1 Vosa vakaibalebale i Pelami (1-12)\n2 Vosa vakaibalebale i Pelami (13-30)\n23 E qai tukuna o Pelami vei Pelaki: “Tara eke e vitu na icabocabonisoro,+ vakarautaka vei au e vitu na bulumakau tagane, kei na vitu na tamanisipi.” 2 E cakava sara o Pelaki na ka e tukuna o Pelami. E qai cabora o Pelaki kei Pelami e dua na bulumakau tagane kei na dua na tamanisipi ena icabocabonisoro yadua.+ 3 E qai kaya o Pelami vei Pelaki: “Tu ga eke ena yasa ni nomu isoro kama, au na lako mada. De na veitaratara mai vei au o Jiova. Na ka ga e vakatakila vei au, au na kaya vei iko.” E mani lako o koya ina dua na delana lala. 4 E qai veitaratara kei Pelami na Kalou,+ e tukuna vua o Pelami: “Au vakarautaka e vitu na icabocabonisoro mera yatuni tu, au qai cabora e dua na bulumakau tagane kei na dua na tamanisipi ena icabocabonisoro yadua.” 5 E qai biuta na vosa qo o Jiova ena gusu i Pelami:+ “Lesu vei Pelaki, qo na ka mo kaya.” 6 E mani suka o koya qai raica ni duri tu ena yasa ni nona isoro kama o Pelaki kei ira kece na turaga ni Moapi. 7 E cavuta sara o koya na vosa vakaibalebale qo:+ “Sa kauti au mai Arame+ o Pelaki na tui Moapi,Mai na veiulunivanua ena tokalau: ‘Mai cudruvi Jekope mada ena vukuqu. Io, mai vosabeci Isireli mada.’+ 8 Meu cudruva vakacava na tamata e sega ni cudruva na Kalou? Meu vosabeca vakacava na tamata e sega ni vosabeca o Jiova?+ 9 Mai na dela ni veivatu au raici ira,Au raici ira tale ga mai na veidelana. Era tiko vakataki ira e kea me vaka e dua na matatamata,+Era sega ni wiliki ira ena kedra maliwa na veimatanitu.+ 10 O cei e wilika rawa na kuvuniqele i Jekope,+Se wilika mada ga e dua na ikava kei Isireli? Laivi au meu mate vakataki ira na yalododonu,Qai laiva me vakataki ira ga na kequ icavacava.” 11 E kaya sara vei Pelami o Pelaki: “Na cava o sa cakava vei au? Au kauti iko mai mo cudruvi ira na kequ meca, ia qo e sega ni dua tale na ka o cakava, o sa vosa vakalougatataki ira ga.”+ 12 Mani kaya o koya: “Meu sa kua ni cavuta na vosa cava ga e biuta e gusuqu o Jiova?”+ 13 E kaya vua o Pelaki: “Yalovinaka, daru lako mada ina dua tale na yasana mo raici ira kina. O na raica ga e dua na kedra iwase, o na sega ni raici ira kece. Mo cudruvi ira mai kea ena vukuqu.”+ 14 E kauti koya sara ena veidelana e Sofimi, ena dela i Pisika,+ e cakava e vitu na icabocabonisoro qai cabora e dua na bulumakau tagane kei na tamanisipi ena icabocabonisoro yadua.+ 15 E mani kaya o Pelami vei Pelaki: “Tu ga eke ena yasa ni nomu isoro kama, meu lai veitaratara mada kei koya e kea.” 16 E veitaratara sara o Jiova vei Pelami qai biuta e gusuna na vosa qo:+ “Lesu vei Pelaki, qo na ka mo tukuna.” 17 E lako yani vua qai raica ni wawa tiko o koya ena yasa ni nona isoro kama, ra qai tu kei koya na turaga ni Moapi. E taroga vua o Pelaki: “Na cava sa tukuna o Jiova?” 18 E qai cavuta o koya na vosa vakaibalebale qo ni kaya:+ “Duri mai Pelaki, qai vakarorogo. Rogoci au mada, luvei Sipori. 19 Na Kalou e sega ni tamata me vosa lasu,+Se luve ni tamata me veisautaka nona nanuma.*+ Ni kaya e dua na ka o koya, ena sega ni cakava? Ni sa vosa o koya, ena sega ni vakayacora?+ 20 Raica! Au a kau mai meu vosavakalougatataka,Qo e sa vakalougatataka o koya,+ au qai sega ni veisautaka rawa.+ 21 E sega ni vakalaiva o koya e dua na kaukaua vuni me saqati Jekope,Qai sega ni vakatara o koya me vakaleqai Isireli e dua na ka. O Jiova na nona Kalou e tiko vata kei ira,+Qai kacivaki vakadomoilevu ni tui o koya ena kedra maliwa. 22 Na Kalou e kauti ira tani mai Ijipita.+ O koya e vaka na ileu ni bulumakau tagane kila vei ira.+ 23 Ni sega ni tu e dua na itukutuku vuni ni na vakaleqai o Jekope,+Se me dua e vakatevorotaki Isireli.+ Ena gauna qo ena rawa ni tukuni me baleti Jekope kei Isireli: ‘Raica na ka sa cakava na Kalou!’ 24 Qo e dua na matatamata ena duri mai me vaka na laione,Qai vaka na laione ena vakaduri koya ga.+ Ena sega ni davo me yacova ni sa kania na kenaQai gunuva na kedra dra na vakamatei.” 25 E qai kaya vei Pelami o Pelaki: “Ena dua na yasana, ke o sega ni rawa ni cudruvi koya, mo kua tale ga ni vosa vakalougatataki koya.” 26 E kaya vei Pelaki o Pelami: “Au a sega ni kaya vei iko, ‘Au na cakava na ka kece ga e tukuna o Jiova’?”+ 27 E kaya vei Pelami o Pelaki: “Yalovinaka lako mai meu kauti iko ina dua tale na vanua. De na qai donu ena mata ni Kalou dina mo cudruvi koya mai kea ena vukuqu.”+ 28 E mani kauti Pelami o Pelaki ina dela i Piori, e qara yani i Jesimoni.*+ 29 E qai tukuna vei Pelaki o Pelami: “Tara mada eke e vitu na icabocabonisoro, qai vakarautaka vei au e vitu na bulumakau tagane, vitu tale ga na tamanisipi.”+ 30 E cakava sara o Pelaki me vaka ga e tukuna o Pelami, e qai cabora ena icabocabonisoro yadua e dua na bulumakau tagane kei na dua na tamanisipi.\n^ Se “me veivutuni.”\n^ Se rawa ni, “vanualala, na vanua talasiga.”\nTiko Voli Mai na Lekutu 23


Taumada e dau taleitaki na vakasama vakaoqo baleta ni rawa kina vei keda me da vakamatautaka na lomada kei na noda gagadre ka da sega ni leqataka na kena revurevu. Ni da vakayagataka na nodrau ivakavuvuli o Neori kei Korio, e rawa ni da veisautaka ka vakadonuya na ka kecega. Ni ra lako mai na parofita ena tagi ni veivutuni, era “sui na ivavakoso ena wai batabata.” Ia na kena dina na ilesilesi vaka parofita e dodonu me ciqomi ena reki. Ni sega na veivutuni, ena sega ni yaco e dua na toso dina se vakavinakataki cake na bula. Na noda vakalecalecava na ivalavala ca ena sega ni vakamamadataka na kena icolacola kei na kena mosi. Na sotavi ni rarawa ena vuku ni ivalavala ca, vakataki koya, e sega ni veisautaka me vinaka cake e dua na ka. Na veivutuni ga ena liutaki keda ki na dua na bula e vinaka cake. Ia, e ka din


Dua Nodra Soqo na iVakadinadina i Jiova ena Korolevu o Mexico\nNa Vale ni Vakatawa (iTabataba e Vulici) | Okosita 2017\nWILIKA ENA VOSA Afrikaans Albanian Amharic Amis Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Digor Douala Dutch Edo Efik English Estonian Ewe Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese (Brazil) Punjabi Quechua (Ancash) Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu vakaViti\nQO E donuya na icavacava ni Noveba 1932 ena korolevu o Mexico. Se qai oti ga na kena tuvanaki mera vakaduri na cina e gaunisala me dusimaka na veitosoyaki ni motoka ena vanua era tiko kina qo e sivia na dua na milioni. Ia qo se itukutuku makawa eke. Sa ra baci vakanamata tiko qo na dauvolaitukutuku ena soqo vou me vakayacori ena macawa ya. Sa vakarau tu nodra itaba, era mai wawa toka ena ikelekele ni sitimanivanua ena nona tadu mai e dua na vulagi dokai o Joseph F. Rutherford, na peresitedi ni Watch Tower Society. Era tu tale ga kina na tacida mera kidavaki koya ni na mai tiko ena nodra soqo siga tolu.\nE volai ena The Golden Age: “Qo e dua na soqo ena volatukutukutaki sara ga ni vakabibitaki kina na kena tukuni na ka dina e Mexico.” Ia na cava e duatani kina na soqo qo nira tiko ga kina e rauta ni 150?\nNi bera na soqo qori, a sega ni vuavuaivinaka na cakacaka vakaitalatala e Mexico. Tekivu mai na 1919, a dau vakayacori tu ga eso na soqo lalai, lutu tale ga na iwiliwili ni ivavakoso ena vica na yabaki e tarava. E nuitaki ni na toso vinaka na cakacaka e Mexico ni dola e dua nodra valenivolavola ni tabana ena 1929. Ia e basika eso na leqa. Kena ivakaraitaki, e sega ni taleitaka e dua na painia nona vakasalataki me kua ni wakia vata tiko na veika ni bisinisi kei na cakacaka vakavunau, mani biubiu me lai tauyavutaka e dua na nona ilawalawa lailai ni vuli iVolatabu. Ena gauna vata qori, a sega ni vakaivolatabu nona itovo e dua na ivakatawa ni valenivolavola ni tabana, veiganiti gona me dua na kena isosomi. E vinakati sara ga mera uqeti vakayalo na tacida e Mexico.\nNa nona veisiko qori o Brother Rutherford era vakayaloqaqataki kina, e rua nona ivunau veiuqeti, lima tale ga na ivunau e kaburaki ena retio. Se qai imatai ni gauna qo me kaburaki kina na itukutuku vinaka ena siteseni ni retio ena vanua taucoko o Mexico. Ni oti ga na soqo qori e tuvanaka sara na cakacaka na ivakatawa vou ni valenivolavola ni tabana, era vakaitavi kina na tacida gugumatua nira vakayaloqaqataki tale, vakalougatataki ira tale ga o Jiova.\n1941 convention, Mexico City\nNa yabaki ga e tarava e vakayacori e kea e rua na soqo, dua ena koro o Veracruz e tiko kina na ikelekele ni waqa, dua tale ena korolevu o Mexico. E vuavuaivinaka nodra gugumatua ena vunau. Ena 1931 sa 82 na dautukutuku. Ni oti tale e tini na yabaki, e vakatinitaki na tubu! E rauta ni 1,000 era gole mai Mexico ena 1941 mera tiko ena soqo ni tikina.\n“VUNAU ENA KOROLEVU”\nEna 1943 era vakayagataka na tacida na papa se ivakatakilakila e volai kina na itukutuku me baleta na Soqo ni Tikina, e kena ulutaga “Free Nation” (Matanitu Galala) me vakayacori ena 12 na vanua e Mexico. * Era taubena e tabadra na papa, dua e dakudra, dua tale e liu, qo na iwalewale era vakayagataka na tacida me tekivu mai na 1936.\nDua na itaba ena mekesini ni 1944, me baleta nodra vunau ena korolevu e Mexico na tacida nira vakayagataka na papa\nTukuni ena dua na mekesini na La Nación na vuavuaivinaka ni nodra vakayagataka na papa ena korolevu o Mexico: “Era uqeti na [iVakadinadina] ena imatai ni siga ni [soqo] mera veisureti vakalevu. Na siga tarava sa lailai tale na vanua ni soqo nira sa le levu na yaco yani.” Na nodra veisureti qori e sega sara ga ni taleitaka na Lotu Katolika, ra saga kina mera tusaqati ira na iVakadinadina. Ia era doudou tiko ga na vunau e salatu na mataveitacini se mani vakacava na nodra tusaqati. E ripotetaka na La Nación: “Era laurai vakalevu ena korolevu . . . na tagane—kei na yalewa—nira tokara tu na papa mera veisureti kina.” E tabaki ena kena ulutaga na kedra itaba na tacida ena salatu ena korolevu o Mexico. Na kena ivakamacala e volai toka kina: “Vunau ena Korolevu.”\n“LOGA MALUMU QAI KATAKATA MAI NA FULOA SIMEDE”\nEna yabaki qori era dau vakuai ira e levu na tacida me rawa ga nira tiko ena soqo ni tikina e vakayacori e Mexico. E levu era gole mai na lomanivanua, sega ni dau yaco kina na sitimanivanua se gaunisala mada ga. E vola mai e dua na ivavakoso, “Na duru ga ni livaliva e voleka toka eke.” Oya na vuna era vodo meule se taubale ga kina na gole ena soqo me vica vata na siga, mera yaco ena sitimanivanua e kauti ira sara ena vanua ni soqo.\nEra dravudravua e levu na tacida, voleka mada ga nira sega ni sauma rawa e veimama na nodra ivodovodo ina vanua ni soqo. Nira yaco yani, levu era vakaicili ga vei ira na mataveitacini, era marau ni veivakaicilitaki. So tale era moce ga ena Vale ni Soqoni. Dua na gauna, e rauta ni 90 era vakaicili ena valenivolavola ni tabana, ni “tuvai vata e 20 na kateni ivola me nona loga e dua.” E vakamacalataki ena iVolaniyabaki nira vakavinavinakataka qori na tacida ra qai kaya ni loga qo e “malumu qai katakata mai na fuloa simede.”\nEra vakavinavinaka na tacida qo ra qai vakila ni yaga vakalevu nodra vakuai ira mera tiko ena soqo marautaki vaKarisito qori. Nikua se tiko ga vei ira na rai qori ni tubu tiko na kedra iwiliwili na dautukutuku e Mexico ina dua na milioni. * Tukuni ena dua na itukutuku mai na valenivolavola ni tabana e Mexico ena 1949 me baleti ira na mataveitacini: “Sega ni bau tarova nodra toso vakayalo na veika dredre, ni soqo kece e tuvanaki e dau wewe tu ni gusudra ena dua na gauna balavu, ra taroga kina na tacida, Gauna cava tale ena qai dua kina noda soqo?” Qori tale ga na ka eda vakadinadinataka nikua.—Mai na keda itukutuku makawa e Merika e Loma.\n^ para. 9 E volatukutukutaki ena iVolaniyabaki (Yearbook) ni 1944 nira “kilai levu na iVakadinadina i Jiova e Mexico” ena vuku ni soqo qori.\n^ para. 14 Era tiko ena iVakananumi mai Mexico ena 2016 e 2,262,646.\niMeli iMeli “Gauna Cava Tale ena Qai Dua Kina Noda Soqo?”\nO na Yalorawarawa ni Wawa ena Vosota?\n“Na Vakacegu ni Kalou e Uasivia na Vakasama Kece”\nITALANOA NI NONA BULA Veivakalougatataki Niu Vosota na Veivakatovolei\nLuvata na iTovo Makawa, Kua ni Tokara Tale\nSala Meda Sulumaka Tiko ga Kina na iTovo Vou\nLoloma—Na iTovo Talei\nVANUA E MAROROI KINA NA KEDA ITUKUTUKU MAKAWA “Gauna Cava Tale ena Qai Dua Kina Noda Soqo?”\nText Sala me download kina na ka e tabaki NA VALE NI VAKATAWA (ITABATABA E VULICI) Okosita 2017\niMeli iMeli NA VALE NI VAKATAWA (ITABATABA E VULICI) Okosita 2017\nNA VALE NI VAKATAWA (ITABATABA E VULICI) Okosita 2017\n“Sega ni Dua na ka e Dredre”


Ena Yaga Vakacava Vei au na iVolatabu?—Marautaka Nomu Wili iVolatabu | Ra Taroga na iTabagone\nWILIKA ENA VOSA Afrikaans Albanian Alur American Sign Language Amharic Angolan Sign Language Arabic Arabic (Lebanon) Argentinean Sign Language Armenian Armenian (West) Assamese Australian Sign Language Azerbaijani Baoule Bashkir Basque Bassa (Cameroon) Batak (Toba) Belize Kriol Bengali Biak Bicol Bislama Bolivian Sign Language Brazilian Sign Language British Sign Language Bulgarian Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Colombian Sign Language Croatian Czech Czech Sign Language Dangme Danish Dari Dutch Ecuadorian Sign Language Efik Emberá (Chamí) English Estonian Ewe Fante Faroese Filipino Sign Language Finnish Fon Frafra French French Sign Language Ga Galician Georgian German German Sign Language Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hindi (Roman) Hiri Motu Hmong (White) Honduras Sign Language Huastec (San Luis Potosi) Hungarian Hunsrik Iban Icelandic Igbo Iloko Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabuverdianu Kachin Kalanga (Botswana) Kamba Kannada Kazakh Kazakh (Arabic) Kekchi Khakass Kikaonde Kikongo Kikuyu Kiluba Kimbundu Kinyarwanda Kirghiz Kirundi Kongo Korean Korean Sign Language Krio Kurdish Kurmanji (Caucasus) Kurdish Kurmanji (Cyrillic) Kwanyama Laotian Latvian Lingala Lithuanian Low German Luganda Lunda Luo Luvale Luxembourgish Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mashi Mauritian Creole Maya Mexican Sign Language Mingrelian Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Ndebele (Zimbabwe) Nepali Nicaraguan Sign Language Niuean Norwegian Nsenga (Zambia) Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Pomeranian Portuguese (Brazil) Portuguese (Portugal) Punjabi Punjabi (Roman) Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rapa Nui Rarotongan Romanian Romany (Argentina) Romany (Macedonia) Romany (Macedonia) Cyrillic Romany (Serbia) Romany (Vlax, Russia) Ronga Russian Russian Sign Language Réunion Creole Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Swedish Sign Language Tagalog Tahitian Talian Tamil Tandroy Tankarana Tarascan Tatar Telugu Tetun Dili Thai Thai Sign Language Tigrinya Tiv Tojolabal Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Yoruba Zande Zapotec (Isthmus) Zapotec (Lachiguiri) Zulu vakaViti\nE kaya e dua na itabagone o Will: “E rawa ni vakavucesa na wili iVolatabu ke o wiliwili wale tu ga.”\nE vakamacalataki ena ulutaga qo na sala mo marautaka kina nomu wili iVolatabu.\nBiuti iko ena ituvaki o wilika ena iVolatabu\nKua ni wiliwili wale tu ga. O rawa ni muria na kena iwalewale qo:\nDigia e dua na ivolatukutuku vakaivolatabu o via vulica. O rawa ni digia na ivolatukutuku ni dua na ka e yaco, dua na wase ena Kosipeli, se dua vei ira na katokatoni ni wili iVolatabu veiuqeti ena jw.org.\nWilika na ivolatukutuku. O rawa ni wilika taudua, se wilika vakadomoilevu kei ira na nomu itokani se lewe ni vuvale. E rawa ni wasewasei na ka e wiliki, dua me daunivakamacala, kena vo mera qai wilika na ka era kaya o ira na talanoataki kina.\nTovolea mada e dua se vica na vakatutu qo:\nDroinitaka na ka o wilika. O rawa ni droinitaka eso na iyaloyalo me vakamacalataka na veitaravi ni veika e yaco. Vola e ruku ni iyaloyalo yadua na ka e yaco tiko.\nDroinitaki ira o wilika na kedra italanoa. Kena ivakaraitaki, ni o wilika na kena italanoa e dua na tamata yalodina, vakasamataka na nona itovo, na veika e cakava, kei na sala e vakalougatataki kina.\nWilika na ivolatukutuku me vaka e dua na italanoa e vakaraitaki ena nius. Veiveisautaka na iwalewale o vakamacalataka kina na veika e yaco. Cakava tale ga e dua na “veitarotarogi” kei ira era talanoataki vaka kina o ira era raica na ka e volatukutukutaki ni yaco.\nKe vakatulewa cala e dua e talanoataki ena ivolatukutuku o wilika, vakasamataka e dua tale na itinitini ni ka e cakava. Kena ivakaraitaki, dikeva na ivolatukutuku ni nona cakitaki Jisu o Pita. (Marika 14:66-72) A rawa ni vakatulewa vinaka vakacava o Pita ni vakatovolei me cakitaki Jisu?\nKe o dau taleitaka mo vakatovolea eso na ka vou, o rawa sara ga ni vola nomu ivolatukutuku ni ka e vakamacalataki ena wase ni iVolatabu o wilika. Vola tale ga na tikina bibi e vulici kina.—Roma 15:4.\nRaitayaloyalotaka na veika o wilika me vaka sara ga ni yaco tiko!\nKe o vakadidike, o na raica eso na iyau vuni ena ivolatukutuku o wilika. E rawa ni okati ena veika vovou o vulica ena so na gauna, e dua wale ga se rua na vosa e cavuti ena ivolatukutuku o wilika ena iVolatabu.\nKena ivakaraitaki, vakatauvatana na Maciu 28:7 kei na Marika 16:7.\nNa cava e cavuta kina o Marika ena ivolatukutuku e vola ni na rairai o Jisu vei ratou na tisaipeli “kei Pita”?\niDusidusi: A sega ni raica o Marika na veika e yaco, a rairai tukuna vua qori o Pita.\niYau vuni: Na cava e lomavakacegu kina o Pita ni rogoca ni via raici koya tale o Jisu? (Marika 14:66-72) E vakaraitaka vakacava o Jisu ni itokani dina i Pita? O na vakatotomuria vakacava na ivakaraitaki i Jisu mo dua na itokani dina?\nO na marautaka vakalevu nomu wili iVolatabu ke o biuti iko ena ituvaki o wilika qai dikeva eso tale na kena itukutuku!\n“Niu wilika e dua na wase, au dau vakadikeva me yacova niu taura rawa na ka e vakamacalataki. Niu cakava qori, au dau kunea eso na ka au sega ni kila tu e liu seu sega ni kila vinaka sara. Au dau kurabuitaka na ka vou au vulica, au marautaka tale ga.”—Bonnie.\n“Niu vulica na ivola na Ruci, au vakelia ena Watchtower Library na itukutuku ena vukei au meu kila vinaka na ibalebale ni ka au wilika. Au rawa ni kaya ni dua dina na ivukevuke vinaka qori me vakayagataki. E vukei au vakalevu meu marautaka noqu wili iVolatabu.”—Timothy.\n“E dau marautaki meda wili iVolatabu vakailawalawa, meda biuti keda ena kedra ituvaki o ira era talanoataki da qai cavuta na ka era kaya. Au taleitaka tale ga na wili iVolatabu veiuqeti ena jw.org. E vaka sara ga o bula tu ena gauna e yaco tiko kina na veika o wilika ena iVolatabu!”—Isabel.\nVakatutu me Marautaki Kina na Wili iVolatabu\nO na marautaka nomu wili iVolatabu ke o digia e dua na kena vakadewa vinaka, o vakayagataka na iyaya vovou kei na iyaya ni vakekeli, qai veiveisautaka nomu ivakarau ni wiliwili.\nKe o kunea e dua na katoniyau makawa, vakacava, o na via kila se cava e tiko e loma? E dua gona na katoniyau makawa na iVolatabu. E tu kina e levu na vatu talei.\nNa lesoni e rawa ni tabaki qo, ena vukei iko mo raitayaloyalotaka na italanoa vakaivolatabu.\nRogoca na wiliki ni so na wase ni iVolatabu me vaka ga e yaco dina tiko.\niMeli iMeli Ena Yaga Vakacava Vei au na iVolatabu?—Wase 2: Marautaka Nomu Wili iVolatabu\nijwyp ulutaga 78


The Fiji Times » Bibi ni veituberi\nBibi ni veituberi\nE DUA na taro e dau tarogi vakalevu sa ikoya: ?A cava sa rui levu kina na veibiu se veisere ni vakawati e na gauna oqo??\nE dua na tikina au dau vakabibitaka vei ira era taroga na taro oqo sa ikoya na kena gadrevi me yadravi na kena vakayacori na soli ni ivakasala ni bula vakawati ka vakatokai na Veituberi Taumada ni bera na vakawati me vaka au a sa cauraka mada yani e na tolu na yabaki sa oti ka na rairai yaga me da veitalanoa tale mada kina.\nSa inaki levu ni Veituberi Taumada (Premarital Counselling) sa ikoya me vukei na tamata yadua, ko ira na veitau kei ira na veiwatini vou ena nodra vakarautaki me ra tara cake e dua na bula vakawati ka vakarautaki me sotavi kina na marau, me vakawati vakaibalebale ka me rokovi kina na itaukei ni vakawati sa ikoya na Kalou.\nE vica na ka e tovolei me yacovi se rawati ka inaki tiko ni Veituberi Taumada ni bera na vakawati.\nMatai, sa ikoya me veitalanoa ko dauniveituberi kei rau na vakarau vakawati ka me ratou mai raica vata se cava sara mada na vuna e rau sa vakarau vakawati kina. A cava e rau namaka me yaco e na nodrau vakawati?\nVakaevei e bau viavia tautauvata li e so na ka e na nodrau bula me vaka nodrau vuvale, nodrau vuli, nodrau vakabauta vakalotu, nodrau yabaki ni bula kei na nodrau bula vakailavo?\nE rau sa bau dau veitalanoataka tu li na duidui ni itavi ni tagane kei na yalewa vakawati?\nNa kena dau tarai na veiulutaga oqo e cake, sa rawa ni raica ka vakila kina o koya na Dauveituberi (Counsellor) na veileqa e so kei na malumalumu ka dodonu me kilai rawa toka ka qaravi rawa ni bera ni rau qai vakawati na lewe rua.\nKena ikarua sa i koya na kena vakatavuvulitaki na ivakavuvuli Vakai Vola Tabu ka veidusimaki kina na Vosa ni Kalou e na veika me baleta na vakawati ka vakakina na itavi ni tagane kei na yalewa e na loma ni vakawati me vaka na ivakaro ni Kalou.\nDina beka ni sega sara ni tautauvata na titobu ni noda bula vakayalo kei na vakabauta, sa itavi dina ni Dauniveituberi me vakararamataki rau na via vakawati ena ivakasala vakayalo mai na Vosa ni Kalou.\nE vuqa na lesoni vinaka e yaga me rau tuberi kina na veitau me vaka na Loloma (1Korinica 13), na itavi ni tagane kei na yalewa (Efeso 5:21 – 6:4 kei na Kolosa 3:16 – 20) ka vakakina na ivakaro ni Kalou me baleta sara ga na bula vakawati ka koto ena 1Korinica wase 7 kei na 1Pita 3: 1 – 7.\nAi katolu ni inaki ni Veituberi Taumada ni bera na vakawati sa ikoya me rau dui kilai rau kina na via vakawati tiko.\nNi vakayacori voli na veivosaki, e levu toka na veitalanoa kei na soli ivukivuki, ka sega mada ni rau se bera ni veikilai sara vakavinaka ko irau na lewe rua.\nE na gauna esa lai tadodo kina na bula vakawati, sa vaka e rau sa matau totolo na lewe rua, ia e muri sa qai dau basika ni rau bera sara tu ga vakalevu ka yali na matua ni bula vakayalo, na vakasama kei na yago.\nEna rawa wale ga ni rau vorata na ibili ni bula mai tuba kei na dredre kei vuravura kevaka e rau sa matau na veitau e na nodrau vakarautaki vakavinaka ni bera na vakamau.\nNa ivakaraitaki ni matua oqo e koto e na nodrau tauri vakamalua ka me kakua ni rau rawai e na gagano se gagadre ga vakayago, me rau tu vakarau me rau veinanumi, nona kauwaitaka vakabibi e dua vei rau nona bula o koya kadua, na nodrau vakaraica kece na veiyasa ni bula kei na nodrau tu vakarau me rau sotava na dredre ka vaqara na kena iwali. Me rau dui vakila mada na lewe rua na veitikina e malumalumu kina o koya kadua, na duidui ni rai, ka tovolei me vakotori donu na ikotokoto ni kena bulataki na bula e na veitabayabaki e vuqa sa koto e matadrau.\nNa kena ikava sa ikoya na kena vakauqeti na veivosaki, veitaratara kei na veiwekani vinaka vakaveiwatini.\nE dua na leqa levu ni bula vakawati ka laurai ni dau tini vakavuqa ki na kavoro ni veiwatini sa ikoya na leqa ni kena lecavi na iwalewale uasivi ni veitaratara (effective communication skills).\nNi sa leqa ga na veitaratara sa na dredre sara na toso ka tini ki na kavoro. Na veitaratara sa ikoya na vanua e na dabe tiko kina vakalevu na bulataki ni vakawati e na veisiga ka ni na vakatautaki tale ga na daumaka se ca ni dua na siga e na ivakarau ni veitaratara e vakayacori kina.\nNi bera ni rau vakawati e lewe rua, sa ka bibi me vakaraitaki vei rau na kena rui bibi me rau tasereka vakadodonu na dui lomadrau, me rau wasea na nodrau dui ririko se lomaleqa kei na lomatarotaro me baleti koya kadua.\nE na gauna e wasea tiko kina e dua vei rau na veika bibi e tara na yalona se nona vakasama, sa ka bibi vei koya kadua me vakarorogo sara vakavinaka ka ni wasea tiko ko kena isa na veika e okata me rui bibi vua ka sega ni dodonu me lecavi se veiwalitaki.\nMe rau sa tuberi tale ga me rau vakamatautaka me rau veitalanoa se tasereka na veika e tu e dui yalodrau ka ni kena tabonaki se sogoti e na qai tini kacabote e na dua na gauna ka rawa ni vakatubu leqa levu sara ke kacabote e na gauna kei na vanua cala.\nNa kena ikalima ni inaki ni Veituberi Taumada na Premarital Counselling sa ikoya me rau vakauqeti me rau vakabutuka vakamalua na veisala e so e rawa ni wali kina e vuqa na nodrau leqa ka qai dau tubu e na nodrau bula vakaveiwatini.\nE dua dina na ka dredre na kena tovolei me rau mai vakaduavatataki e lewe rua ka tu e vuqa sara na ka e rau duidui kina. Na veiduidui oqo e tara na vuvale, na ivakarau ni nodrau raica na bula, na ilavo, duidui na veika e rau taleitaka se vakabibitaka (interests and values).\nE koto tale ga na duidui ni nodrau raica na dui wekadrau, ka vakabibi sara oqo na itubutubu e na yasana ruarua ka vakakina na duidui ni nodrau raici ira nodrau itokani se ilawalawa. Na veika kece oqo e dodonu me tasereki ka vakamatatataki yani ni bera ni qai tadolovi na sala-tu ni bula vakawati.\nKo ira na noda gone ena gauna oqo, dina ni ra sa tautauvata ena rawa-ka vakavuli, ia e tu dina e vuqa sara na duidui ena nodra itutu vakaiyau, vakabauta vakalotu, kauwaitaki ni veiwekani ka rokovi se dokai ni noda ivakarau ni bula nai Taukei kei na veika matailalalai e kovuta.\nNa kena ikaono sa ikoya na kena vakataudeitaki ni rau sa yalodina ka lomadonu me rau curuma na bula vakawati, aya me laurai ni rau sa vakayalotaka na lomani bibi ni bula e rau sa vakarau curuma yani.\nKevaka e rau taura tu ga vakarawarawa ena yalo vagone, ena veivakasalataki ko Dauniveituberi me se tei wawa mada na vakawati me yacova ni rau sa vakarau vakavinaka ena yago, vakasama kei na yalo.


Na iVolatabu—Vulica na Vosa ni Kalou mo Vuku Kina | Toro Voleka\nVuku ena “Vosa ni Kalou”\n1, 2. Na ivola cava e sa vola mai vei keda o Jiova, ena vuku ni cava?\nO SE nanuma nona volavola mai vei iko e dua nomu itokani dredre e vakaitikotiko sara vakayawa? Dau vakamarautaki keda dina nona volavola mai vei keda e dua eda veidredreti. Eda dau marau meda rogoca se bulabula vinaka tiko se sega, cava e so na ka e sotava tiko, vaka kina na veika ena lalawataka tu beka me vakayacora. Na veitaratara vaka oqo e dau vakavolekati keda vei ira na noda itokani dredre, veitalia mada ga ke da veiyawaki tu.\n2 Ia, e rawa ni vakavu marau vakalevu duadua vei keda ke volavola mai vei keda na Kalou eda lomana! Io, e sa volavola dina mai vei keda o Jiova—ena nona Vosa na iVolatabu. Sa vakaraitaka ena nona ivola na ka e baleti koya, na ka e sa cakava, ka e nakita me na cakava, kei na levu tale. Sa solia vei keda o Jiova na nona Vosa baleta ni vinakata meda toro voleka yani vua. Qai digitaka na noda Kalou vuku na sala uasivi duadua me veitaratara mai kina kei keda. E vakavotui dina ga na vuku ena iwalewale ni kena volai na iVolatabu, kei na ka e volai kina.\nNa Cava me Volai Kina na iVolatabu?\n3. Sala cava a vakadewataka kina o Jiova na Lawa vei Mosese?\n3 Era na kaya beka e so, ‘Na cava e sega ni vakayagataka kina na Kalou e dua tale na sala e bau vakasakiti cake—me kena ivakaraitaki, me vosa ga mai lomalagi—me veitaratara kina kei keda na tamata?’ So na gauna sa dau vosa mai lomalagi o Jiova ni vakayagataki ira na agilosi mera nona mata. Dua na kena ivakaraitaki na nona solia na Lawa vei ira na Isireli. (Kalatia 3:19) Era sautaninini sara ga na lewevuqa ena vuku ni domo mai lomalagi—na levu ni nodra rere era kerekere sara ga kina me kua ni vosa vei ira o Jiova ia me vakayagataki Mosese ga me vosa vei ira. (Lako Yani 20:18-20) Sa qai rogoca o Mosese na 600 na Lawa nira cavuti yadudua sara ga vua.\n4. Vakamacalataka na vuna ena sega kina ni vinaka ke vakadewataki ga e gusu na Lawa ni Kalou.\n4 Ia, vakacava ke a sega ni biu vakaivola na Lawa? Ena nanuma rawa beka o Mosese na icavucavuti matailalai ni Lawa a vakadewataki vua—na kedra vosa yadudua sara ga—me qai tabucala ena nona vakadewataka vei ira na lewenivanua? Vakacava na iyatukawa ena qai muri mai? Mera sa na vakararavi sara tu beka ga ena Lawa e cavuti ga e gusu? Oqo e sega ni iwalewale vinaka me vakadewataki kina na lawa ni Kalou, e sega ni iwalewale nuitaki. Vakasamataka mada se cava ena yaco kevaka mo tukuna e dua na italanoa vua e dua, oti me qai vakadewataka o koya vua e dua tale, oti e lai vakadewataka o koya oya vua e dua tani tale, vakadewataki yarayara tiko me yacova nira sa rogoca e lewe vica vata. Na italanoa e vakadewataki vei koya na kena iotioti e rawa ni duidui sara mai na kena o a talanoataka taumada. Ia, a sega ni yaco na leqa oqo ena Lawa ni Kalou.\n5, 6. Na cava me cakava o Mosese ena vosa i Jiova, me vaka e vakaroti koya kina o Jiova? Na cava e vu ni kalougata kina vei keda na kena biu tu vakaivola na itukutuku i Jiova?\n5 Na vuku i Jiova e digitaka kina me biu vakaivola na veika ena tukuna. A vakaroti Mosese: “Mo vola na vosa oqo; ni ka’u sa ia e dua na veiyalayalati kei iko kei ira na Isireli me vaka na vosa oqo.” (Lako Yani 34:27) A qai tekivu na vola iVolatabu ena 1513 B.S.K. Ena loma ni 1,610 na yabaki e tarava, e ‘vosa kina na Kalou ena gauna e vuqa, kei nai valavala e vuqa’ vei ira e rauta nira le 40 era qai vola na iVolatabu. (Iperiu 1:1) Ni toso tiko na gauna, a dau nodra itavi na vunivola yalodina mera lavetaka na vosa kece era volai ena iVolatabu taumada me so na kena ilavelave vovou, na sala oqo e sega ni kawaboko kina na iVolatabu.—Esera 7:6; Same 45:1.\n6 Sa vakalougatataki keda dina o Jiova ena nona biuta vakaivola na itukutuku e vakasavuya vei keda. O sa bau ciqoma e dua na ivola o taleitaka sara ga? O taleitaka beka baleta ni vakacegui iko ena gauna o lomaleqa voli kina—o maroroya voli ga kina, oti ga o se baci wilika? E vaka sara ga oqo na ivola e vola mai vei keda o Jiova. Ke a sega ni biuta vakaivola o Jiova na nona itukutuku vei keda, ke a sega ni rawa nida wilika e veisiga da qai vakasamataka na ka e tukuna. (Same 1:2) Nida leqa, e rawa nida vakila na ‘veivakacegui e vu mai na iVolatabu.’—Roma 15:4.\nNa Cava Era Volavola Kina na Tamata?\n7. E laurai vakacava na vuku i Jiova ena nona digitaka na tamata me vola na nona Vosa?\n7 Na vuku i Jiova e digitaka kina na tamata me vola na nona Vosa. Kaya mada ke ra a vakayagataki na agilosi mera volavola, ena tara tale beka ga na noda bula na ka era vola, me vaka ga na noda volavola? E rawa nira vakamacalataki Jiova na agilosi mai na nodra rai cecere vakaagilosi, rawa tale ga nira vakamacalataka na nodra veiqaravi vua kei na ka era raica vei ira na tamata yalodina ni Kalou e vuravura. Ia, ena salavata beka na ivakarau ni noda vakasama kei na ivakarau ni nodra vakasama na kabula vakayalo, o ira e duatani sara na ka era kila, ka era sotava, kei na nodra kaukaua ni vakatauvatani kei keda?—Iperiu 2:6, 7.\n“Sai koya na Kalou sa vakavuna nai Vola Tabu kecega”\n8. Sala cava e vakalaivi ga kina vei ira na dauvola iVolatabu mera digidigi? (Raica tale ga na ivakamacala e ra.)\n8 Ena nona digitaka na tamata me volavola, sa vakarautaka kina o Jiova na ka e ganiti keda dina—na ivolatukutuku e ‘vakavuna na Kalou’ na kena volai, ia e tara sara ga noda bula nida wilika. (2 Timoci 3:16) E rawata vakacava oqo? Kena irairai ni dau vakalaivi ira vakalevu na dauvolavola mera digitaka sara ga vakataki ira na ‘vosa vinaka, dodonu, qai dina,’ mera vola. (Dauvunau 12:10, 11) Sa rauta me duidui na ivakarau ni volavola ena iVolatabu; baleta nira vola o ira e duidui na kedra ituvaki kei na ivakarau ni nodra bula. * Ia, o ira kece na tagane oqo “era a vosataka ga na . . . vosa ni Kalou me vaka sa vakauti ira kina na Yalo Tabu.” (2 Pita 1:21, VV) O koya gona, na ka kece ga era vola “e vosa ni Kalou.”—1 Cesalonaika 2:13.\n9, 10. Na cava e taleitaki ga kina vakalevu na iVolatabu?\n9 Sa rauta me taleitaki na iVolatabu, nira vola ga na tamata me vakataki keda. Era ivalavala ca, levu tale ga na veivakatovolei kei na ka dredre era sotakaya. Ena so na gauna, e uqeti ira na yalo i Jiova mera vola sara ga na ka era dui sotava, nodra rai kei na nodra sasaga. (2 Korinica 12:7-10) O koya gona, era vola sara ga na ka era dui sotava ena kena ivolavolai era na sega ni rawa ni cakava na agilosi.\n10 Me kena ivakaraitaki, vakasamataki Tevita mada, na tui kei Isireli. Ni sa kilai yalona tale mai na so na nona ivalavala ca bibi, sa qai vola o Tevita e dua na Same e talaucaka kina na lomana, e masuta na Kalou me vosoti koya. E vola: “Mo ni vakasavasavataki au sara mai na noqu caka cala, . . . ni’u sa vakatusa na noqu talaidredre: ka sa tu ga e mataqu e na veisiga na noqui valavala ca. Raica, ka’u a sucu vata kei na ca; ka sa kunekunetaki au ko tinaqu e nai valavala ca. Ni kakua ni vakasevi au mai na matamuni; ka mo ni kakua ni kauta tani vei au na nomuni Yalo Tabu. Ai soro vua na Kalou na yalo sa raramusumusu; a yalo sa ramusu, ka bibivoro, ko ni na sega ni cata, na Kalou.” (Same 51:2, 3, 5, 11, 17) E macala ni na tarai iko na vakamamasu nei koya e vola na Same oqo. Ia, na tamata ivalavala ca ga e rawa ni vaka oqo na nona vakamamasu.\nCava e Volatukutukutaka ga Kina Vakalevu na Bula ni Tamata?\n11. Na italanoa dina vakacava era volai tu ena iVolatabu “me da vakatavulici kina”?\n11 E tiko e dua tale na vuna e tarai keda kina vakalevu na ka e volai ena iVolatabu. Baleta ni vakamacalataki kina vakalevu na kedra itukutuku o ira era bula dina—o ira era qarava na Kalou kei ira era sega ni qarava na Kalou. Eda wilika na veika era sotakaya, na veika dredre kei na veika marautaki. Eda raica nodra tauca na vua ni nodra digidigi. Na ivolatukutuku kece oqo era volai “me da vakatavulici kina.” (Roma 15:4) E vakayagataki ira na italanoa dina oqo o Jiova me vakavulici keda kina, era tara sara ga na lomada. Dikeva mada e so na kena ivakaraitaki.\n12. Ena sala cava e vukei keda kina na kedra italanoa e so era sega ni yalodina, e volai tu e na iVolatabu?\n12 Na iVolatabu e tukuni ira e so era sega ni yalodina, e so sara mada ga na tamata torosobu, kei na veika e dui yacovi ira. Ena itukutuku kece oqo eda raica na ituvaki e vakaraitaki kina na itovo sega ni vinaka, e vakarawarawataka noda kila na itovo meda qarauni keda kina. Me kena ivakaraitaki, e matata sara ga vakasigalevu vei keda na ca ni sega ni yalodina ena ka e cakava sara ga o Jutasa ena nona bukia na vere me vesu kina o Jisu. (Maciu 26:14-16, 46-50; 27:3-10) Na italanoa vaka oqo era tarai keda vakalevu, nira sega ni tukuna wale ga na ivalavala e ca, era tukuna tale ga na vuna era ca kina, qai vakavulica vei keda meda cata na ivalavala vaka oqo.\n13. Na sala cava e vukei keda kina na iVolatabu me matata vei keda na ibalebale ni ivalavala vinaka e so?\n13 Na iVolatabu e vakamacalataki ira tale ga e levu na dau veiqaravi yalodina ni Kalou. Eda wilika kina na itukutuku ni nodra solibula kei na nodra yalodei. Eda raica kina na bulataki ni so na itovo ena bibi meda bulataka tale ga me rawa kina nida toro voleka vua na Kalou. Kena ivakaraitaki mada na vakabauta. Na iVolatabu e vakamacalataka na vakabauta qai kaya ni rui bibi me tiko vei keda kevaka eda via vakamarautaka na Kalou. (Iperiu 11:1, 6) Ia, e volatukutukutaki tale tu ga kina na kedra italanoa e so era vakaraitaka sara ga ena nodra bula na vakabauta. Vakasamataka mada na vakabauta nei Eparama ena nona sa lai tu vakarau sara me cabori Aisake. (Vakatekivu, wase 22; Iperiu 11:17-19) Na italanoa vaka oqo e vakarawarawataka sara ga na noda taura na ibalebale ni “vakabauta,” qai dredre meda guilecava. Eda raica sara ga na vuku i Jiova ena nona vakarautaka mai e so na ivakaraitaki bula ni vakabauta kei na ivalavala vinaka tale e so, me ikuri ni nona vakauqeti keda meda saga me tu vei keda na ivalavala vinaka vaka oqori!\n14, 15. Na cava e tukuna na iVolatabu me baleta e dua na marama a lako ina valenisoro? Na cava eda vulica me baleti Jiova mai na italanoa oqo?\n14 Na italanoa dina tale ga era volai ena iVolatabu era vakaraitaka vei keda e so na ka me baleti Jiova. Vakasamataka mada na ka eda wilika me baleta e dua na marama a raica o Jisu ena valenisoro. Dabe volekata toka o Jisu na kato ni iyau, sa qai vakaraici ira toka na mai biuta nodra cau. Ra lako mai e levu na vutuniyau mera mai biuta na nodra cau “mai na nodra ka e vuqa.” Ia, o Jisu e vakaraica matua e dua na yada dravudravua. E biuta o koya “e rua nai lavo lalai sara.” * Oqo na qavu ni sede se bau tu vua. Mani kaya o Jisu, o koya e tautauvata vinaka sara ga na nona rai kei na rai i Jiova: “Na yada dravudravua oqo sa biuta vakalevu ki na kato ni lavo, ko ira kecega era sa biuta vakalailai.” E macala mai na veivosa oqo ni kevaka e soqoni vata kece na ilavo e biu ena kato ni cau, e lailai ga ni vakatauvatani kei na duabulu na cau ni marama oqo.—Marika 12:41-44; Luke 21:1-4; Joni 8:28.\n15 Vakasamataka mada. Vei ira kece na lako mai na valenisoro ena siga oya, na yada ga oqo a cavuti ena iVolatabu! E vakavulici keda o Jiova ena italanoa oqo meda kila ni dau vakavinavinakataka o koya na ka eda cakava. E marau o koya me ciqoma na isolisoli eda solia vua mai vu ni lomada, veitalia ke lailai ni vakatauvatani kei na ka era solia e so tale. Na italanoa ni yada e sala vakasakiti dina e vakavulici keda kina o Jiova ena tikina oqo!\nNa Veika e Sega ni Tukuni ena iVolatabu\n16, 17. Eda kila vakacava na vuku i Jiova ena nona digia me kua ni volai e so na ka ena nona Vosa?\n16 Ni o volavola vua e dua nomu itokani dredre, ena vakaiyalayala ga na levu ni ka o na rawa ni vola. O koya gona, o na digia vinaka na ka mo na vola. E vaka tale ga oqo o Jiova ena nona digia na ka me talanoataka kei ira mera talanoataki ena nona Vosa. Ia, ena italanoa se itukutuku oqo, e sega ni dau tukuni vakamatailalai na veika kece. (Joni 21:25) Me kena ivakaraitaki, ni tukuna na iVolatabu na siganilewa ni Kalou, ena sega sara beka ni vakaceguya taucoko na lomada na kena itukutuku. E laurai na vuku i Jiova ena ka e digia me kua ni volai ena nona Vosa. Ena sala cava?\n17 Na ivolavolai ni iVolatabu ena vakaraitaka tale ga se cava e tiko e lomada. E kaya na Iperiu 4:12: “Sa bula na vosa [se, itukutuku] ni Kalou, ka kaukauwa, ka gata vakalevu ka mucu ga nai seleiwau batirua, ka suaka me wasea rua kina na lomada kei na yaloda, kei na nodai sema kei na uto ni sui, a sa vakalewa sara na nanuma kei nai naki ni yaloda.” Na itukutuku ni iVolatabu ena tara sara ga na lomada, ena vakatakila mai na noda vakasama kei na noda inaki dina. O ira era wilika ena yalo e vakalelewa era na dau tarabe vakalevu ena itukutuku e sega ni taucoko, ra qai sega ni vakacegui kina. O ira vaka oqo e rawa nira vakabekataka na loloma ni Kalou, nona vuku, kei na nona lewadodonu.\n18, 19. (a) Na cava meda kua kina ni yavalati ke dua na itukutuku ena iVolatabu e vakavu lomatarotaro, da qai sega ni kunea totolo na kena isau? (b) Na cava e gadrevi me rawa nida qai kila kina na Vosa ni Kalou? E laurai vakacava ena tikina oqo na vuku levu ni Kalou?\n18 Ena yasana kadua, nida vulica ena makutu na iVolatabu ena yalo dina ni via vuli, eda na qai kilai Jiova vinaka, ena qai matata vei keda na ka e vakaraitaka dina tiko na iVolatabu me baleti koya. O koya gona, eda sega ni yavalati ke so na itukutuku ena iVolatabu e vakavu lomatarotaro, da qai sega ni kunea totolo na kena isau. Eda kila ni kevaka eda na vulica tiko ga na iVolatabu, ena qai matata ga mai na veika dina me baleti Jiova na Kalou. Ke sega mada ga ni matata vei keda e dua na ka, se vaka me kena irairai ni veicalati e dua na itukutuku kei na itovo ni Kalou, meda kua ni guilecava ni veika eda sa vulica rawa mai na iVolatabu e sa vakadeitaka oti vei keda ni o Jiova e Kalou dauloloma dina ga, dau veinanumi, qai dau lewadodonu.\n19 O koya gona, kevaka eda via kila na Vosa ni Kalou, e dodonu meda dolava na lomada kei na noda vakasama ena noda wilika kei na noda vulica. Oqo e ivakaraitaki levu dina ni vuku i Jiova. Ena vuku ni cava? Baleta na ivola era vola na tamata vuli e rawa wale ga nira kila o “ira na vuku kei na yalomatua” vakayago. Ia, na volai ni dua na ivola mera kila wale ga o ira e vinaka na lomadra—e sa ivakaraitaki dina ga ni vuku ni Kalou!—Maciu 11:25.\niVola e Vutucoqa ena “Vuku Dina”\n20. Na cava e rawa duadua ga kina vei Jiova me tukuna vei keda na ivakarau ni bula e vinaka meda muria? Na cava e tu ena iVolatabu e rawa ni vukei keda?\n20 E vakaraitaka vei keda o Jiova ena nona Vosa na ivakarau ni bula e vinaka taudua meda muria. Ni buli keda, e kila vinaka cake o koya na ka e gadrevi me vinaka kina noda bula. Se sega tale ga ni veisau na ka eda gadreva me vaka na noda dau vinakata meda lomani, meda marau, me vinaka tale ga noda veimaliwai. E vutucoqa ena iVolatabu na “vuku dina” e rawa ni vukei keda me vakainaki na noda bula. (Vosa Vakaibalebale 2:7) Na iwasewase yadua ni ivolanivuli oqo e lewena tiko e dua na wase e vakamacalataka na sala eda na bulataka kina na ivakasala momona ena iVolatabu, ia meda dikeva mada oqo e dua ga na kena ivakaraitaki.\n21-23. Na ivakasala momona cava ena vukei keda meda kua ni katona na ca se meda cudru tiko ga?\n21 De dua o sa na vakadinata ni o ira era dau katona na ca ra qai dau kubuta lo tu ga na nodra rarawa era dau vakavuna ga na nodra leqa. Na katoni ni ca e rui icolacola bibi, e rawa ni vakaleqai keda. E rawa ni vakaleqa na vakasama, kauta laivi na bula vakacegu, kei na marau. E dikevi ena tabana vakavuniwai ni katoni ni cudru e rawa ni vakarawarawataka na tauvi mateniuto kei na levu tale na mate bibi. Ia, ni bera sara na vakadidike vakavuniwai, sa kaya makawa tu na iVolatabu na ivakasala momona oqo: “Kakua so ni cudru, biuta ga na daulesavi.” (Same 37:8) Ia, eda na cakava vakacava oqo?\n22 Oqo tale e dua na ivakasala momona mai na iVolatabu: “A nona yalomatua na tamata sa vakaberabera kina na nona cudru; ka sa ka e rogo vinaka kina ni sa sega ni cudruvaka na cala.” (Vosa Vakaibalebale 19:11) Na nona yalomatua e dua ena raica rawa kina na ka e sega ni raica rawa na mata. Na yalomatua e via vaka tiko na bulataki ni ka e kilai, ni rawa ni vukei keda meda kila na vu ni ka e tukuna se ka e cakava e dua. Noda saga meda biuti keda ena kena ituvaki ena vukei keda meda kua ni raici koya cala se nanumi koya vakatani.\n23 Na ikuri ni ivakamacala oqo e tiko tale ga ena iVolatabu: “Dou veivosoti vakai kemudou, ka kakua ni veicudruvi.” (Kolosa 3:13) Na vosa “dou veivosoti vakai kemudou” e kena ibalebale nida na sega ni sauma na ca e caka vei keda, eda na vakalaiva ga. Ni tiko vei keda na vosota vaka oqo, eda na sega ni katona na veicudruvi lalai kece ga e yaco. O koya e “veivosoti” e sega ni cudru tiko ga. E kila o koya na noda Kalou vuku ni dodonu meda dau veivosoti kevaka e tiko na vuna meda veivosoti kina. Ena sega ni vakila wale ga na kena yaga o koya e vosoti, ia vakauasivi o keda ni na vakacegu na noda vakasama kei na lomada. (Luke 17:3, 4) Sa duatani ga na vuku e kunei ena Vosa ni Kalou!\n24. Na cava ena yaco nida moica noda bula me salavata kei na vuku vakalou?\n24 Dua na ka na nona lomani keda o Jiova, oya na vuna e vakaraitaka mai kina vei keda e so na ka. Mani digia na sala vinaka duadua—me volai e dua na ivola, mera vola ga na tamata, ia e vakamuai ira na yalo tabu ni Kalou. Oya na vuna e laurai ga kina ena drauniveva kece ni iVolatabu na vuku ni Kalou. E “nuitaki” na vuku oqo. (Same 93:5, NW) Nida moica noda bula me salavata kei na vuku oqo da qai wasea yani, sa sala sara tiko ga ni noda toro voleka vua na Kalou vuku duadua. Eda na veivosakitaka ena wase e tarava e dua tale na ivakaraitaki vakasakiti ni vuku i Jiova: nona rawa ni parofisaitaka na ka e se bera ni yaco, kei na nona vakayacora na nona inaki.\n^ para. 8 Me kena ivakaraitaki, ni ivakatawa ni sipi o Tevita, e dau vakayagataka vakalevu na ivakatautauvata me baleta na vakatawa sipi. (Same 23) Ni dau kumuni ivakacavacava o Maciu, e dau cavuta vakalevu na fika kei na ilavo. (Maciu 17:27; 26:15; 27:3) E vuniwai o Luke, e dau vakilai sara ga oqo ena vosa e vakayagataka ena nona Kosipeli.—Luke 4:38; 14:2; 16:20.\n^ para. 14 E biuta na marama oqo e rua na lepta, na nodra ilavo lailai duadua na Jiu ena gauna oya. Na rua na lepta oqo e 1/64 ni isau ni tamata cakacaka ena dua na siga. Na rua na ilavo oqo e sega mada ga ni voli rawa kina e dua na siparo, na manumanu isau lailai duadua era dau kania na dravudravua.\nVosa Vakaibalebale 2:1-6 Na sasaga cava me na vakaraitaka e dua ke via kila na vuku e tiko ena Vosa ni Kalou?\nVosa Vakaibalebale 2:10-22 Ena yaga vakacava vei keda na noda moica noda bula me salavata kei na ivakasala momona ni vuku e kunei ena iVolatabu?\nRoma 7:15-25 E laurai vakacava mai na tikinivolatabu oqo ni ka vakavuku ga na vakayagataki ni tamata me vola na Vosa ni Kalou?\n1 Korinica 10:6-12 Na cava eda vulica mai na kedra ivolatukutuku na Isireli?\niMeli iMeli Vuku ena “Vosa ni Kalou”


Au Bula Mai na Nodra Veivorati na Kominisi | Ronald Jacka\nKENA ITUKUTUKU E sivia na 25 na yabaki nona ivakatawa tu ni tabana e Idonisia.\nENA imatai ni Okotova, 1965, eratou labati e ono na jenerali. Era veivakamatei na sotia era lewena e dua na ilawalawa vaKominisi e Idonisia ena sasaga ni vuaviri. E yavala totolo na matanitu qai veivakalolomataki dina na ka e cakava. Era vakamatei e rauta ni le 500,000 na lewenivanua e tukuni nira kominisi, era nanuma e levu “ni sa rui voravora tale” na ka e yaco.\nEra via vakamatei ira eso na italatala keimami yasayasa vata na kominisi. E qai tukuna vei au e dua na turaganivalu niu a biu sara tu ga me imatai ni yaca. A via lai vakaraitaka mada ga vei au na vanua sa keli rawa toka kina na noqu ibulubulu, ia au tukuna vakavinaka vua niu na sega ni gole. Ni kaukaua na tiko yavavala vakapolitiki, au sega ni vinakata me keirau laurai vata vakalevu de qai nanumi niu sa sega ni tawaveitovaki.\niMeli iMeli Au Bula Mai na Nodra Veivorati na Kominisi